title: Gurdwara

text: Gurdwara on sikhien pyhä paikka, jossa osoitetaan kunnioitusta Guru Granth Sahibille, sikhien pyhälle kirjalle. Sitä varten on erityinen katettu valtaistuin. Kunnioituksen merkiksi rukoilijat istuvat lattialla, yleensä miehet ja naiset omina ryhminään. Pyhää kirjaa kunnioitetaan myös peittämällä pää ja jättämällä kengät gurdwaran ulkopuolelle.


title: Gurdwara

text: Gurdwaran yhteydessä on myös ruokala, "langar", jossa saa ruokailla veloituksetta. Ruokalassa tarjoillaan vain kasvisruokaa, vaikka sikhiläisyys ei edellytä vegetarismia.


title: Prikaatiradio

text: Prikaatiradio on prikaatin alueella, noin 7–10 × 10–20 km -laajuisella alueella toimimaan tarkoitettu yleensä VHF-puheradio. 1960-luvun lopun ja 1970-luvun teknisissä ratkaisuissa monet prikaatiradiot ovat pataljoonaradioita, joihin on lisätty jälkikäteen lisälaitteena tehovahvistin radiolähettimeen pataljoonaradiota suuremman kantaman saavuttamiseksi. Suomen puolustusvoimissa prikaatiradiot merkitään tunnuksella LV 3xx. 1960-luvun lopussa ja 1970-luvun alussa huomattiin, että oli edullista, että pataljoonaradiot ja prikaatiradiot olisivat perustaltaan samoja laitteita koska kaikki prikaatin toiminta-alueen kenttäradiot olisivat taajuuden ja moduloinnin osalta yhteensopivia keskenään koko yleensä laajalla 30–80 MHz aaltoalueella.


title: Prikaatiradio

text: Suomen puolustusvoimien uusin prikaatiradio on tanskalaista lisenssivalmistusta oleva LV 341, joka perustuu israelilaisen Tadiranin tekniikkaan. Suomalaisessa versiossa on esikuvaansa verrattuna lisäpiirteitä, jotka mahdollistavat sen käyttämisen esimerkiksi erittäin kovissa pakkasolosuhteissa.


Saint-Remy-en-Bouzemont-Saint-Genest-et-Isson on kunta Marnen departementissa Champagne-Ardennen hallintoalueella Ranskassa. Kunta kuuluu Vitry-le-Françoisin arrondissementtiin ja Saint-Remy-en-Bouzemont-Saint-Genest-et-Issonin kantoniin. Kunnassa oli 596 asukasta vuoden 2007 väestönlaskennassa ja väestötiheys oli 273 as./km². Saint-Remy-en-Bouzemont-Saint-Genest-et-Issonin pinta-ala on 21,85 neliökilometriä.


Saint-Remy-en-Bouzemont-Saint-Genest-et-Issonin naapurikuntana idässä on Arrigny, etelässä Outines, lounaassa Drosnay, lännessä Gigny-Bussy, luoteessa ja pohjoisessa Arzillières-Neuville sekä koillisessa Moncetz-l'Abbaye. Saint-Remy-en-Bouzemont-Saint-Genest-et-Issonista on matkaa Moncetz-l'Abbayeen 2,5 kilometriä, Isle-sur-Marneen 3,6 km, Cloyes-sur-Marneen 3,9 km, Arzillières-Neuvilleen 4,4 km, Arrignyyn 4,7 km, Norroisiin 4,9 km ja Larzicourtiin 5,1 km. Ranskan pääkaupunkiin Pariisiin on matkaa 172 km.


Saint-Remy-en-Bouzemont-Saint-Genest-et-Isson syntyi vuonna 1836, kun Saint-Remy-en-Bouzemontin, Saint-Genestin ja Issonin kunnat yhdistyivät.


title: Battery Park

text: Battery Park on 10 hehtaarin kokoinen julkinen puisto New Yorkissa Manhattanin eteläosassa. Puisto on saanut nimensä patteritykistöstä, jonka hollantilaiset ja brittiläiset asettivat sinne suojellakseen aluetta. Alueella sijaitsee Castle Garden -puisto ja John Ericssonin patsas. Puiston luoteisosassa sijaitsee Battery Park City.


title: Beppo Levin lause

text: Beppo Levin lause on mittateoriaan ja erityisesti Lebesguen mittaan liittyvä tulos. Lause on nimetty italialaisen matemaatikon Beppo Levin (1875–1961) mukaan.


title: Beppo Levin lause

text:
Olkoon formula_1 mitallinen ja formula_2 mitallisia s.e. formula_3. Tällöin
formula_4.
Toisin sanoen, positiivistermisen sarjan saa integroida termeittäin.


title: Oripään kirkko

text: Oripään kirkko on Pöytyän seurakunnan kirkko Oripäässä Varsinais-Suomessa. Vuoden 2016 loppuun asti kirkko oli Oripään seurakunnan kirkko. Vuonna 1821 rakennettu kirkko on muodoltaan erivartinen, tornillinen ristikirkko. Intendentinkonttorissa Charles Bassin johdolla suunniteltu puurakenteinen, pyörökaarisilla ikkunoilla varustettu kirkko on tyyliltään uusklassistinen ja melko vaatimaton, mutta säilynyt rakentamisaikansa asussa. Kirkko on seurakunnan kolmas, ja saarnatuoli vuodelta 1675 on edellisestä kirkosta samoin kuin vanhin kirkonkello, joka on vuodelta 1750. Alttaritaulun on maalannut Emil Rautala vuonna 1929. Kirkkoa ja hautausmaata kiertää kivinen aita, jonka pyramidikattoinen puinen porttihuone lienee samanikäinen kirkon kanssa. Sankarihautojen muistomerkin on suunnitellut kuvanveistäjä Viljo Syrjämä.


title: Oripään kirkko

text: Kirkko sijaitsee Oripään keskustasta Yläneelle menevän maantien varrella kantatie 41:n risteyksen tuntumassa.


title: Oripään kirkko

text: Museovirasto on määritellyt kirkon yhdeksi Suomen valtakunnallisesti merkittävistä rakennetuista kulttuuriympäristöistä.


title: Oripään kirkko

text: Oripään kirkossa on Hans Heinrichin rakentamat 12-äänikertaiset urut vuodelta 1973. Niiden julkisivu on vanhoista, Jens Zachariassenin vuonna 1894 rakentamista uruista.


title: Kuinka kuolleita käsitellään

text: Kuinka kuolleita käsitellään ("Hanteringen av odöda") on John Ajvide Lindqvistin vuonna 2005 julkaistu toinen romaani.


title: Kuinka kuolleita käsitellään

text: Kirjan alussa Tukholmaa koettelee helleaalto, joka muodostaa kaupungin ylle sähköisen varauksen. Yllättäen sähkövaraus purkautuu ja kaupungin elektroniset laitteet sekoavat. Pian kaikki on ohi mutta jotakin muuta on tapahtunut, kuolleet ovat palanneet takaisin elävien kirjoihin.


title: Kuinka kuolleita käsitellään

text: Eläkkeellä oleva toimittaja, Gustav Mahler saa puhelun sairaalasta, hänelle kerrotaan, että kuolleet ovat heränneet. Gustav suuntaa sairaalan ruumishuoneelle. Samanaikaisesti, Davidin vaimo kuolee auto-onnettomuudessa ja hän rukoilee Jumalalta, että saa vaimonsa takaisin. Lopputulos ei ole se mitä hän toivoo. Myös Davidin vaimo, joka on kuollut hirvittäviin vammoihin palaa kuolleista ja kertoo, että jokin toisella puolella on mennyt hirvittävän pahasti pieleen. Hän puhuu muun muassa "kalastajasta", joka on kadonnut.


title: Kuinka kuolleita käsitellään

text: Kuolleista ei aiheudu suurta vaivaa, monet kuolleet palaavat perheidensä luokse ja ovat hiljaa juurikaan puhumatta mitään. Ongelmana on että niitä on yksinkertaisesti liikaa. Eri alojen tiedemiehet yrittävät tutkia ilmiötä, joka leviää maailmalla mutta jotakin yliluonnollista on vaikeaa selittää.


title: Kuinka kuolleita käsitellään

text: "Tähtivaeltaja"-lehden Heikki Nevalan mukaan teoksen kauhuainekset toimivat, mutta fantastiset kohdat ovat heikkoja. Niissä kirjailija sortuu kliseisiin.


title: Taille directe

text: Taille directe eli suora kuvanveisto tarkoittaa kuvanveistossa suoraan lopulliseen materiaaliin veistämistä. Termiä käytetään vastakohtana monivaiheisemmalle työskentelylle, jossa tehdään ensin luonnos, joka sitten siirretään pistesiirtolaitteen ja usein myös apulaisten avulla lopulliseen versioon.


title: Taille directe

text: Suora kuvanveisto on 1900-luvulla yleistynyt käsite, joka tarkoittaa aiempaa vähemmän suunnittelukeskeistä lähestymistapaa etenkin kiven ja puun veistossa. Veistäjä työskentelee ilman tarkkoja luonnoksia havainnon, mielikuvituksen tai summittaisten luonnosten mukaan. Suora kuvanveisto oli myös kaipuuta primitiivisen taiteen välittömään lähestymistapaan.


title: Taille directe

text: Suoraa kuvanveisto ei ole vain tekninen ilmiö, vaan siihen on liittynyt esteettisiä ja eettisiä ulottuvuuksia, onpa sillä nähty poliittistakin merkitystä. Käsite oli tärkeä erityisesti Britannian kuvanveistossa, jossa siihen liittyi materiaalin totuudenmukaisuuden ja materiaalille uskollisen työskentelyn aatteita. Kuten jo termin vakiintuneesta ranskankielisestä nimestä voi päätellä, taille directe on ollut suosittua myös Ranskassa.


title: Taille directe

text: Veistokset olivat 1800-luvulla olleet usein näyttelyissä esillä kipsivaloksina. Koska niiden tekeminen pronssiin tai marmoriin oli paljon kalliimpaa, työläämpää ja hitaampaa, ne siirrettiin esimerkiksi pronssiin vasta kun työstä oli tehty varma tilaus. Lisäksi pistesiirtolaitteen ansiosta oli mahdollista tehdä tarkkoja replikoita tai suurennoksia. Oli tavallista tehdä veistokset sekä pronssiin että marmoriin. Usein niistä tehtiin myös pienempiä versioita koteihin myytäviksi, kuten esimerkiksi Wäinö Aaltosen Suomen neidosta.


title: Taille directe

text: Paitsi että oli taloudellisesti järkevää toimia näin, taustalla oli myös se, että idea asetettiin etusijalle. Ajateltiin, että kuvanveistäjän taiteellinen työ toteutui ideassa ja muodon luomisessa, ei niinkään käytännön toteutuksen vaatimassa käsityössä tai materiaalisessa puolessa. Menestynyt kuvanveistäjä oli enemmänkin työpajansa taiteellinen johtaja, kuten Auguste Rodin, jonka apulaisina ja oppilaina oli koko joukko taiteilijoita.


title: Taille directe

text: John Ruskin hyökkäsi tätä kuvanveistoon vakiintunutta epäsuoran veistämisen perinnettä vastaan teoksessaan ""Aratra Pentelici: Six Lectures on the Elements of Sculpture"" (1872). Ruskin kuvaili kuvanveiston muuttuneen koneelliseksi, lisäksi kuvanveistäjä ajatteli saven eikä veistoksen lopullisen materiaalin mukaisesti. Työssä ei hänen mukaansa ollut mahdollista tunnistaa työkalun eikä henkilökohtaisen ilmaisun jälkeä, vain pintaa ja mekaanista viimeistelyä. Kivenveistossa tuli hänen mukaansa olla kivenveiston tuntua, samoin taiteilijan kädenjäljen ja materiaalin tuli näkyä. Veistäjällä tuli olla erityinen suhde materiaaliinsa.


title: Taille directe

text: Suoran kuvanveiston ajatuksia alettiin kuitenkin soveltaa käytäntöön vasta 1900-luvulla, kun Ruskinin vaikutus muuten oli jo hiipumassa. Britanniassa suuntauksen pioneereja olivat Jacob Epstein, Eric Gill ja Henri Gaudier-Brzeska. Myös Constantin Brâncușille materiaalin tuntu ja suora lähestymistapa oli keskeinen.


title: Taille directe

text: Britanniassa suora kuvanveisto liittyi usein keskiaikaisen veiston ihailuun. Myös keskiaikaa ihailleen Ruskinin tapaan kaivattiin aikaan, jolloin suunnittelija ja työn toteuttaja eivät vielä olleet eriytyneet. Veiston tuli olla viriiliä, yhtä aikaa sekä ruumiillista että luovaa työtä. Muovailu saven tapaan nähtiin feminiinisenä ja vähemmän viriilinä tai vitaalisena.


title: Taille directe

text: Toisen maailmansodan jälkeen pioneerien kuten Epsteinin ohella monet brittiläiset veistäjät, kuten Barbara Hepworth ja Henry Moore tarttuivat suoraan kuvanveistoon innolla ja kehittivät siitä suoranaisen dogman. Osa englantilaisista veistäjistä työskenteli sekä suoran veistämisen että suunnittelupohjaisen kuvanveiston parissa. Akateemiset veistäjät olivat suosineet sileän pinnan mahdollistavaa marmoria, mutta suoran veiston kannattajat käyttivät materiaaleinaan eri värisiä ja erilaista tekstuuria olevia kivilaatuja.


title: Taille directe

text:
Ranskassa kehitys oli samansuuntainen. Suora kuvanveisto oli aluksi avantgarde-ilmiö, mutta siitä tuli laajemmin suosittua 1920-luvulla.
Brâncuși ja André Derain olivat veistäneet suoraan jo 1907, ja muuten konservatiivisempi veistäjä Joseph Bernard oli noudattanut periaatetta jo aiemmin. Myös jotkun kiviveistämöissä työskentelevät olivat harrastaneet suoraa kuvanveistoa.


title: Taille directe

text: Rodinin kuolema (1917) vaikutti suoran kuvanveiston suosion kasvuun, koska hänen teostensa kopioista syntyi skandaali. Suosiota lisäsi myös kansallisen retoriikan nousu toisen maailmansodan aikoihin. Suora kuvanveisto liitettiin keskiaikaisiin ranskalaisiin katedraaleihin, jotka saivat sodassa vaurioita. Sodan ansiosta myös monumentteja tilattiin enemmän.


title: Taille directe

text: Maailmansotien välillä suora kuvanveisto levisi muihinkin maihin. Toisen maailmansodan jälkeen uudet aatteet ja uudet tekniikat tekivät sekä suorasta että epäsuorasta kuvanveistosta vanhanaikaisia. Kuitenkin materiaalin mukainen veistäminen säilyi tärkeänä periaatteena varsinkin vanhemmilla veistäjillä, kuten Hepworthilla, ja usein myös pyrittiin peittelemään avustajien osuutta veistoksissa.


title: Pirkko ja Pentti

text:
Pirkko ja Pentti () on yhdysvaltalainen sarjakuva. Sarjan loi
Mort Walker ja sen kuvitti Dik Browne. Sarjakuva kertoo pariskunnasta, jolla on neljä lasta. Alun perin Pirkko ja Pentti ilmestyi Masi-stripeissä, mutta sitten sille tehtiin oma sarja. Ensimmäinen strippi julkaistiin 18. lokakuuta 1954, ja sen julkaisi King Features Syndicate. Viikkosanomat ja Masi julkaisivat sarjakuvaa nimellä "Liisa ja Lasse".


title: Ratsastus kesäolympialaisissa 1976

text: Vuoden 1976 kesäolympialaisten ratsastus järjestettiin 23. – 30. heinäkuuta 1976 Montrealissa, Kanadassa. Tämä oli 15. kerta kun laji oli mukana olympialaisten ohjelmassa. Mukana oli 135 osanottajaa 23 eri maasta. Tapahtumia oli kuusi.


title: George Jenkins

text: George Jenkins (19. marraskuuta 1908 Baltimore, Maryland – 6. huhtikuuta 2007 Santa Monica, Kalifornia) oli yhdysvaltalainen elokuvalavastaja. Hän sai Oscar-palkinnon lavastuksestaan vuoden 1976 elokuvaan "Presidentin miehet". Jenkins työskenteli kaikkiaan runsaassa 30 elokuvassa, joiden joukossa ovat muun muassa "Parhaat vuodet" (1946), "Yksin pimeässä" (1967), "Arvosanametsästys" (1973), "Kiina-ilmiö" (1979) ja "Sofien valinta" (1982). Elokuvien ohella Jenkins toimi myös Broadwaylla.


title: The Uninvited

text: The Uninvited on vuonna 2009 ensi-iltansa saanut kauhuelokuva. Se on uudelleenfilmatisointi vuoden 2003 eteläkorealaisesta kauhuelokuvasta "A Tale of Two Sisters".


title: The Uninvited

text: Kun venevajassa syttyi tulipalo, jossa Annan sairas äiti kuoli, Anna (Emily Browning) joutuu psykiatriseen laitokseen itsemurhayrityksestä. Kymmenen kuukautta myöhemmin Anna palaa kotiin, mutta ei muista mitään tulipalosta. Hän näkee unia, joissa esiintyy kolme vierasta lasta. Kesken tavaroidensa pakkaamisen Anna säikähtää, kun toinen potilas (Heather Doerksen) tulee hänen viereensä sanoen haluavansa kertoa tarinoita. Parantuessaan Anna lähtee isänsä Steven (David Strathairn) kanssa.


title: The Uninvited

text: Anna ja hänen siskonsa Alex (Arielle Kebbel) ovat hyvin läheisiä. He jakavat tiukan siteen ja jännittyneen suhteen Stevenin naisystävään Racheliin (Elizabeth Banks), joka oli heidän äitinsä sairaanhoitaja. Anna näkee kuolleen äitinsä hereillä ollessaan, ja äiti varoittaa häntä Rachelista. Anna kertoo Alexille näkemästään.


title: The Uninvited

text: Anna tapaa vanhan poikaystävänsä Mattin, joka kertoo nähneensä kaiken, mitä tapahtui tulipaloyönä. He suunnittelevat tapaavansa vielä samana yönä, mutta Matt ei ilmaannu paikalle. Samana yönä Anna herää kuulemiinsa ääniin ja huomaa Mattin ikkunan luona. Matt kiipeää Annan huoneeseen ja kertoo, että tämän täytyy tietää totuus, ja Annan äiti varoitti Mattia. Mattin selkä alkaa murtua ja Anna pakenee huoneestaan, kun yhtäkkiä onkin jo aamu. Palatessaan huoneeseen Anna ei löydä Mattia, joka löydetään merestä hukkuneena ja selkä murtuneena.


title: The Uninvited

text: Epäilyksiensä kasvaessa Anna ja Alex etsivät tietoa Rachelista ja saavat selville, että tämä on vaihtanut nimensä, joka oli aiemmin Mildred Kemp: lastenhoitaja joka tappoi kolme lasta, koska hänellä oli pakkomielle lasten isään. Anna ja Alex yrittävät varoittaa isäänsä Stevenia, joka ei kuuntele ja lähtee töihin. Sisarukset keräävät todisteita, mutta Rachel saa heidät kiinni ja huumaa Alexin. Anna pakenee ja kertoo poliisille (Kevin McNulty) kaiken. Seriffi Emery soittaa salaa Rachelille, joka rauhoittaa Annan ja ajaa tämän kotiin.


title: The Uninvited

text:
Rachel laittaa Annan nukkumaan, mutta näkee Alexin ovella veitsen kanssa, ja pyörtyy. Myöhemmin Anna herää ja näkee laajan roskakatokselle johtavan verivanan, jonka päästä hän löytää Rachelin kuolleena. Alex saapuu paikalle veitsi kädessä, ja sisarukset tukeutuvat toisiinsa. Steven tulee kotiin ja säikähtää. Anna kertoo Rachelin hyökänneen heidän kimppuunsa, ja Alexin pelastaneen hänet.
Hämmentynyt Steven kertoo Annalle Alexin kuolleen tulipalossa. Anna näkee kädessään Alexin käden tilalla verisen veitsen.


title: The Uninvited

text: Lopulta Anna muistaa kaiken mitä tapahtui tulipaloyönä. Kun hän näki, mitä isän ja Rachelin välillä tapahtui, hän raivostui, täytti kastelukannun bensiinillä ja aikoi polttaa talon. Hän kaatoi kynttilän huomaamattaan ja venevaja, jossa Alex ja heidän äitinsä oli, räjähti. Hän muistaa Mattin ja suunnitelman tappaa tämä kalliolla. Anna tajuaa, ettei Steven ottanut Alexia aikaisemmin huomioon, koska hänen sisarensa ei koskaan ollutkaan venevajassa. Lopulta hän tajuaa, että hänellä oli hallussaan veitsi, jolla tappoi Rachelin.


title: The Uninvited

text:
Steven kertoo poliiseille Rachelin muuttaneen nimensä sen vuoksi, koska Rachelin entinen poikaystävänsä pahoinpiteli häntä. Kun pidätettyä Annaa viedään takaisin laitokselle, poliisi kysyy, kuinks Anna muodosti tarinan Mildred Kempistä, johon Steven ei osaa vastata.
Potilas (Heather Doerksen), joka säikäytti Annan aiemmin, toivottaa hänet tervetulleeksi takaisin laitokseen. Potilas menee huoneeseensa ja sulkee oven, jonka nimikilvessä lukee ”Mildred Kemp”.


title: Plussa-areena

text: Plussa-areena (Ainiovaaran jäähalli) on vuonna 2000 valmistunut jäähalli, joka sijaitsee Ainiovaaran hiihtokeskuksen läheisyydessä Ylitorniolla. Suomi-sarjan EtPo-72 pelaa Plussa-areenalla sarjan kotiottelunsa.


title: Plussa-areena

text: Halli valmistui vuonna 2000 ja sen kaukalon koko on 58 x 27 m. Hallissa on 4 kappaletta 40 henkilön pukuhuoneita ja sauna sekä kahvio-ravintola. Istumapaikkoja katsomossa on 60 sekä seisomapaikkoja noin 500.


title: Urchin (yhtye)

text: Urchin (alun perin Stone Free) oli englantilainen heavy metal -yhtye. Yhtyeen perustivat vuonna 1972 lapsuudenystävät Dave Murray ja Adrian Smith, jotka tulivat myöhemmin tunnetuksi Iron Maiden -yhtyeen jäseninä.


title: Parker-aurinkoluotain

text: Parker-aurinkoluotain () lähetettiin matkaan 12. elokuuta 2018 Floridasta paikallista aikaa kello 3.31 eli Suomen aikaa kello 10.31. Sen on määrä matkata Auringon luo ja kiertää se 24 kertaa. Se lähestyy Aurinkoa jokaisella kierroksella. Se on lähimmillään 6,16 miljoonan kilometrin päässä sen pinnasta. Kaiken kaikkiaan se kiertää Aurinkoa seitsemän vuotta. Luotain lähti matkaan Delta IV Heavy -kantoraketilla.


title: Parker-aurinkoluotain

text: Luotain käyttää matkaan Aurinkoon 55 kertaa enemmän energiaa mitä kuluisi, jos luotain menisi Marsiin. Energia menee siihen, että luotaimen kulkunopeutta jarrutetaan. Suurimmillaan sen nopeus Auringon ympäri on noin 725 000 kilometriä tunnissa, ja tutkijoiden mukaan mikään laite tätä ennen ei ole kulkenut niin suurella nopeudella. Tätä ennen nopeimman laitteen ennätystä on pitänyt hallussaan Juno-luotain, jonka nopeus kiihtyy jokaisella Jupiterin ohilennolla 266 000 kilometriin tunnissa.


title: Parker-aurinkoluotain

text: Luotainta suojaa Auringon paahteelta hiilikuitukomposiittisuoja, jonka paksuus on 11,4 senttiä. Auringon puolella sen lämpö nousee 1 370 °C ja siihen kohdistuu 30 miljoonan watin säteilypaine. Kilven pitäisi kuitenkin suojata laitteita toisella puolella niin, että sen lämpötila on alle 29 °C. Kilven alla on kuitenkin suojassa tietokone, joka osaa itsenäisesti korjata rataa, jos lämpötila nousee liian korkeaksi. Luotain kiertää elliptistä rataa ja viipyy lyhyen ajan lähellä Aurinkoa, kunnes lähtee taas vilvoittelemaan ja kiertää Merkuriuksen ja Venuksen ratojen ohi ja palaa uudestaan taas lähelle aurinkoa. Sen matka kiertoradalla Auringon ympäri kestää 150 päivää, ja se saapuu joka kierroksella lähemmäksi sitä. Samalla luotaimen kiertoaika lyhenee joka kierroksella, kunnes se on lopuksi vain 88 päivää. Viimeisen kerran se ohittaa Auringon marraskuussa vuonna 2024. Sen jälkeen se palaa Auringon säteilyssä 90 prosenttisesti. Vain hiilikuitukomposiittisuoja jää jäljelle kiertämään Aurinkoa.


title: Parker-aurinkoluotain

text: Tätä ennen Auringon lähellä on käynyt vain Helios B, joka kiersi Auringon vuonna 1976 42 miljoonan kilometrin päästä. Parker-aurinkoluotain kiertää Auringon pinnan noin 6,16 miljoonan kilometrin päästä.


title: Parker-aurinkoluotain

text: Fyysikoilla on koko joukko kysymyksiä, joihin yritetään löytää vastausta luotaimen avulla. Esimerkiksi he ovat ihmetelleet, että kun Auringon koronan lämpötila on jopa neljä miljoonaa astetta, niin miksi Auringon pinta on vain noin 5 720. Toinen on aurinkotuulen, joka koostuu protoneista ja elektroneista, supersooninen äänen nopeutta suurempi virtausnopeus. Lisäksi sillä yritetään tutkia aurinkomyrskyjä, jotka syntyvät Auringon pinnalla ja häiritsevät muun muassa radio- ja navigointilaitteita. Luotain on varustettu mittalaitteilla, jotka mittaavat Auringon koronaa, plasman lämpötilaa ja tiheyttä. Siinä on ilmaisin, joka mittaa aurinkotuulen lämpötilaa, tiheyttä ja kiihtyvyyttä. Siinä on myös ilmaisin, joka etsii suurienergiaisia elektroneja, protoneja ja raskaita ioneja. Lisäksi siinä on magnetometrejä, jotka mittaavat magneettikenttiä.


title: Parker-aurinkoluotain

text: Luotain on saanut nimensä fyysikko Eugene Parkerin mukaan. Hän täytti vuoden 2018 kesäkuussa 91 vuotta. Tämä on ensimmäinen kerta, kun Nasa on nimennyt laitteensa vielä elävän henkilön mukaan. Parker oli ensimmäinen, joka vuonna 1958 näytti toteen, että aurinkotuulen vaikutus ulottuu Maahan asti. Parkeria ei ensin uskottu, ja pian sen jälkeen neuvostoliittolainen Luna-luotain mittasi aurinkotuulen nopeuden. Voyager 1 -luotain on mitannut aurinkotuulta vielä 18 miljardin kilometrin päässä Auringosta. Myös Mariner 2 mittasi aurinkotuulta, kun se vuonna 1962 matkasi Venukseen.


title: Kuningas Pähkinä

text: Kuningas Pähkinä (oikealta nimeltään Pekka Karppinen, s. 1978, tunnetaan myös nimellä TKK) on vaasalainen rap-artisti.


title: Kuningas Pähkinä

text: Karppisen ura alkoi Public Enemyn ja House of Painin innoittamina 1990-luvun alussa, hänen vielä asuessaan Jyväskylässä. Vuonna 2000 hän perusti Vaasassa asuessaan Myyrän kanssa Vapaapudotus-nimisen hip-hop -duon, jonka kanssa Karppinen on julkaissut yhteensä neljä EP:tä. Karppinen on julkaissut myös kaksi soololevyä sekä kaksi levyä Setä Tamun kanssa ja yhden Juhanin kanssa. Kuningas Pähkinä julkaisi Kilari Audion kanssa Musaa -EP:n 26. tammikuuta 2011. Kuningas Pähkinä ja Setä Tamu julkaisivat vuonna 2011 "Syksyllä Palmasiin" -nimisen EP:n, joka on ilmaisladattavissa SoundCloud -musiikkipalvelussa. EP:n kappaleesta "Kannut (Kesä 2011)" on julkaistu musiikkivideo. Kuningas Pähkinä, Setä Tamu ja Stig julkaisivat Yön Polte -nimellä kappaleen "Tyttö sinä olet meritähti" helmikuussa 2012.


title: Kuningas Pähkinä

text: Vuonna 2013 Karppinen sai Vaasan kaupungin kulttuuripalkinnon ansioistaan muusikkona, musiikintekijänä ja tuottajana.


title: Luettelo Itämeren rannikkokaupungeista

text: Tämä on luettelo Itämeren rannikkokaupungeista maittain. Itämeren rannikolla sijaitsee yhdeksän valtiota: Suomi, Ruotsi, Tanska, Saksa, Puola, Viro, Latvia, Liettua ja Venäjä.


title: Luettelo Itämeren rannikkokaupungeista

text: Itämeren valuma-alueella asuu noin 85 miljoonaa ihmistä, 15 miljoonaa ihmistä asuu noin 10 kilometrin säteellä rannasta ja 29 miljoonaa ihmistä 50 kilometrin säteellä rannasta.


title: Luettelo Itämeren rannikkokaupungeista

text: Latvian rannikkokaupungit:


title: Luettelo Itämeren rannikkokaupungeista

text: Liettuan rannikkokaupunkeja ovat:


title: Luettelo Itämeren rannikkokaupungeista

text: Puolan rannikkokaupungit:


title: Luettelo Itämeren rannikkokaupungeista

text: Ruotsin rannikkokaupungit on lueteltu seuraavassa Suomen rajalta pohjoisesta eteläisimpään Ruotsiin ja sieltä jälleen pohjoiseen Norjan rajalle asti. Itämeren erottaa Pohjanmerestä Ruotsin ja Tanskan välinen Kattegatin salmi, jonka katsotaan päättyvän Ruotsin puolella hieman Marstrandin kaupungista koilliseen. Luetteloon on kuitenkin otettu mukaan vielä kolme Marstrandin ja Norjan rajan välillä sijaitsevaa kaupunkia (Uddevalla, Lysekil ja Strömstad). Vuodesta 1971 lähtien Ruotsissa ei enää virallisesti ole ollut kaupunkeja, joten luetteloon on otettu suunnilleen entisiä kaupunkeja vastaavien taajamien väkiluvut ja maapinta-alatiedot. Tukholman kohdalla on ilmoitettu entistä kaupunkia laajemman Tukholman taajaman tiedot, joihin sisältyvät myös Solna ja Nacka. Kaikkien luettelossa mainittujen paikkakuntien kohdalla taajama ei ulotu aivan merelle asti, mutta taajamat sijaitsevat kuitenkin melko lähellä Itämeren rantaa.


title: Luettelo Itämeren rannikkokaupungeista

text: Saksan rannikkokaupungit:


title: Luettelo Itämeren rannikkokaupungeista

text:
Suomessa on seuraavat rannikkokaupungit:
Tähdellä (*) merkityissä kaupungeissa keskustaajama ei ole merenrannassa.


title: Luettelo Itämeren rannikkokaupungeista

text: Tanskan rannikkokaupungit:


title: Luettelo Itämeren rannikkokaupungeista

text: Venäjän rannikkokaupunkeja ovat:


title: Luettelo Itämeren rannikkokaupungeista

text: Virossa on seuraavat rannikkokaupungit:


title: Alppihiihdon maailmancup 2010–2011

text: Alppihiihdon maailmancup 2010–2011 oli historian 45. alppihiihdon maailmancup -kausi. Kausi alkoi Itävallan Söldenissä 23. lokakuuta 2010 ja päättyi Sveitsin Lenzerheidessa 20. maaliskuuta 2011. Miehillä oli yhteensä 39 osakilpailua ja naisilla 38, joista yksi oli Münchenin olympiapuistossa käytävä kaupunkikilpailu. Lisäksi kalenterissa oli kauden päättävä joukkuekilpailu Lenzerheidessa. Myös Söldenissä piti käydä joukkuekilpailu, mutta se peruttiin ennen kauden alkua.


title: Radio Gaala

text:
Radio Gaala on RadioMedian järjestämä tapahtuma, jossa palkitaan kaupallisen radioalan vuoden parhaat toimijat, useassa eri kategoriassa. Myös musiikissa palkitaan eri kategorioita. Vuonna 2009 gaala järjestettiin 26. marraskuuta. Vuoden 2010 gaala järjestettiin 11. marraskuuta, Senaatintorilla. Vuoden 2011 palkintogaala järjestettiin 17. tammikuuta 2012 Helsingin Musiikkitalolla. Radio Gaala 2012 järjestettiin Helsingin Suvilahden Kattilahallissa 13. helmikuuta 2013.Kunniamaininnat:
Kunniamaininnat:


title: Radio Gaala

text: Kunniamaininta:


title: Mestari Bertram

text: Mestari Bertram eli Meister Bertram von Minden (1340-luku - noin 1415) oli saksalainen taidemaalari ja kuvanveistäjä, joka vaikutti paljon taiteeseen Itämeren maissa. Gotiikan taidetta edustanut Bertram maalasi etupäässä uskonnollisia teoksia.


title: Mestari Bertram

text: Mestari Bertramin pääteos on Grabow-alttari. Nykyisin Hampurin taidehallissa oleva alttarikaappi oli alun perin Hampurin Pietarinkirkossa. Kaappi on aikakauden suurin ja tärkein saksalainen teos. Bertram työpajoineen on tehnyt myös apokalypsi-aiheisen 45 kuvaa sisältävän alttarilaitteen, joka on Victoria & Albert museumissa Lontoossa. Bertramin työpaja teki myös puuveistoksia ja kynttelikköjä.


title: Mestari Bertram

text: Bertramin tiedetään olleen Hampurissa vuonna 1367, jolloin hän sai mestarin arvon, ja asuneen siellä kuolemaansa asti. Hän saavutti kohtuullisen varakkuuden. Bertramin maalaustyyliä pidetään viehkeänä, mutta vähemmän tunteikkaana kuin Mestari Francken, joka oli lähes hänen aikalaisensa Berliinissä.


title: Mestari Bertram

text: Bertram oli suhteellisen unohdettu renessanssin jälkeen, kunnes Hampurin taidehallin johtaja Alfred Lichtwark nosti hänet Francken ohella taidehistorian tietoisuuteen.


title: Konsta Mäkinen

text: Konsta Mäkinen (s. 19. tammikuuta 1992 Pirkkala) on suomalainen jääkiekkopuolustaja, joka pelaa SM-liigajoukkue Kalevan Pallossa.


title: Konsta Mäkinen

text: Mäkinen on Tampereen Ilveksen kasvatti. Hän voitti keväällä 2009 B2-nuorten mestaruuden. Mäkinen siirtyi kaudeksi 2009–2010 Ilveksen A-nuoriin, joissa hän oli tehoilla 6+17=23 joukkueensa tehokkain puolustaja sekä puolustajien pistepörssin kuudes. Mäkinen voitti keväällä 2010 A-nuorten SM-pronssia.


title: Konsta Mäkinen

text: Heinäkuussa 2010 Mäkinen teki kaksivuotisen sopimuksen Ilveksen SM-liigajoukkueen kanssa. Hän teki liigadebyyttinsä 28. syyskuuta Rauman Lukkoa vastaan ja sai ottelussa jääaikaa 9.33 minuuttia. Yhteensä Mäkinen pelasi SM-liigassa viisi runkosarjaottelua keräten kuusi jäähyminuuttia. Hän pelasi myös viisi Mestis-ottelua alle 20-vuotiaiden maajoukkueessa tehden yhden syöttöpisteen. Suurimman osan kaudestaan Mäkinen pelasi kuitenkin Ilveksen A-nuorissa, jotka voittivat keväällä 2011 SM-pronssia.


title: Konsta Mäkinen

text: Kaudesta 2011–2012 Mäkinen pelasi suurimman osan lainalla Mestis-joukkue Lempäälän Kisassa. Hän teki kauden aikana myös ensimmäisen SM-liigamaalinsa, joka syntyi 22. marraskuuta 2011 ottelussa Oulun Kärppiä vastaan. Mäkisen 2–0-maali jäi Ilveksen voittomaaliksi ja hänet palkittiin ottelun "Ilta-Sanomien" kahden tähden tähtipelaajana. Yhteensä Mäkinen pelasi kauden aikana SM-liigassa 14 runkosarja- ja viisi liigakarsintaottelua tehden kolme maalia. Hänet palkittiin Ilveksen kauden päättäjäisissä joukkueen parhaana tulokkaana. Maaliskuussa 2012 Mäkinen teki kaksivuotisen jatkosopimuksen Ilveksen kanssa.


title: Konsta Mäkinen

text: Kausi 2012–2013 oli Mäkiselle ensimmäinen lähes täysi SM-liigassa ja se toi hänelle 42 runkosarjaottelussa tehot 1+6=7 sekä kolmessa liigakarsintaottelussa yhden maalin. Mäkinen kärsi ajoittain myös pienistä loukkaantumisista. Hän pelasi kauden aikana myös kuusi ottelua lainalla LeKissä. Kaudella 2013–2014 Mäkinen pelasi 26 SM-liigaottelua, kunnes hänen kautensa todettiin yläraajavamman takia päättyneeksi tammikuussa 2014. Viikko tämän jälkeen Mäkinen teki kaksivuotisen jatkosopimuksen Ilveksen kanssa.


title: Konsta Mäkinen

text: Syyskuussa 2016 Mäkinen siirtyi Slovakian Extraligan HC Nové Zámkyyn oltuaan ilman sopimusta alkukauden 2016–2017. Kaudeksi 2017–2018 hän palasi Suomeen ja siirtyi vuoden mittaisella ja kahden kuukauden koeajan sisältävällä sopimuksella Kalevan Palloon. Syyskuussa 2017 Mäkinen sai koejaksonsa päätteeksi jatkosopimuksen ja samalla sitä jatkettiin vuodella kevääseen 2019 saakka.


title: Konsta Mäkinen

text: Mäkinen pelasi alle 20-vuotiaiden MM-kilpailuissa vuonna 2012 sekä alle 18-vuotiaiden MM-kilpailuissa vuonna 2010, jolloin hän toimi Suomen varakapteenina ja voitti pronssia. Mäkinen pelasi myös Ivan Hlinkan muistoturnauksessa vuonna 2009 ja World U-17 Hockey Challengessa vuonna 2009.


title: Jay Rock

text: Jay Rock (oikealta nimeltään Johnny Reed McKinzie, Jr., s. 1. maaliskuuta 1986 Watts, Los Angeles, Kalifornia) on yhdysvaltalainen rap-muusikko.


title: Opaskoirat

text: Opaskoirat on Juha Herttuaisen kirjoittama tietoteos, joka käsittelee opaskoiria ja niiden koulutuksen historiaa. Kirjan on julkaissut vuonna 1998 Opaskoirayhdistys.


title: Opaskoirat

text: Teoksen alussa on lyhyt katsaus yleiseen opaskoiratoiminnan historiaan. Pääosa teoksesta kertoo alan historiasta ja kehityksestä Suomessa vuodesta 1940 alkaen.


title: EKA Nuffield

text: EKA Nuffield on brittiläiseen Nuffield-traktoriin perustuva kauhakuormain, jota rakennettiin aikoinaan Suomessa. Kesko Oy:n maansiirto-osasto tarjosi konetta lähinnä sorakuopille. Kuormaaja on sijoitettu traktorin takapäähän ja traktorin menosuunta on muutettu taaksepäin kääntämällä tasauspyörästö toisinpäin. Koneen perusalustana käytettiin joko Nuffield DM4-, 460- tai 10/60-mallia. Vakiovarusteisiin on lisätty ohjaamo, ohjaustehostin, vastapaino ja hydraulipumppu sekä säiliö keulassa. Ekoja valmistettiin noin 200 kappaletta. Muutamia kymmeniä niistä on säilynyt.


title: Saltina

text: Saltina on Sveitsissä, Wallisin kantonissa virtaava joki, joka saa alkunsa Simplonin solan alueelta. Saltina laskee Brig-Glisin kaupungin läpi Rhôneen ja oli vuoteen 1972 Brigin ja Glisin kuntien välisenä rajana.


title: Saltina

text: Saltinan massiiviset tulvat ovat aiheuttaneet 50-100 vuoden välein suurta tuhoa Brigin alueella. Vuoden 1993 syyskuussa runsaat sateet (350 mm) aiheuttivat tulvan, jossa kuoli kaksi ihmistä ja vahingot olivat noin 650 miljoonaa CHF .


title: Saltina

text: Saltina on Brigin kaupungin puhallinorkesterin nimi.


title: Saltina

text: Saltinan hydrologiset tiedot ympäristöministeriön sivuilla


title: Lonza

text: Lonza on joki Sveitsissä, Wallisin kantonissa, Lötschentalin laaksossa. Joki saa alkunsa Langgletscher-jäätiköltä noin 2 100 metrin korkeudessa. Lonza yhdistyy Rhôneen Vispin alapuolella Gampelissa. Joen juoksutusta säännöstellään Ferdenin padolla.


title: Lonza

text: Lonza on antanut nimensä muun muassa kemianyhtiö Lonzalle, joka aloitti toimintansa Lonzan rannalla Gampelissa ja jolla on edelleen tehdas läheisessä Vispissä.


title: (Somebody Else Been) Shakin’ Your Tree

text: ”(Somebody Else Been) Shakin’ Your Tree” on yhdysvaltalaisen ZZ Top -yhtyeen kappale, joka julkaistiin singlenä vuonna 1970 ja seuraavana vuonna yhtyeen esikoisalbumilla "ZZ Top’s First Album".


title: (Somebody Else Been) Shakin’ Your Tree

text: ”(Somebody Else Been) Shakin’ Your Tree” edustaa yhtyeelle tyypillistä bluesmaista rock-kappaletta. Kappale julkaistiin yhtyeen esikoislevyllä "ZZ Top’s First Album", sen aloituskappaleena. Se on kokonaan kitaristi-laulaja Billy Gibbonsin tekemä. Kappale tunnetaan myös nimellä ”Shaking Your Tree”. Muiden esikoisalbumin kappaleiden tavoin ”(Somebody Else Been) Shakin’ Your Tree” miksattiin uudelleen CD:lle 1980-luvulla.


title: (Somebody Else Been) Shakin’ Your Tree

text: Kappaleessa soitetaan steel-kitaraa.


title: (Somebody Else Been) Shakin’ Your Tree

text:
A-puoli
B-puoli


title: (Somebody Else Been) Shakin’ Your Tree

text: ”(Somebody Else Been) Shakin’ Your Tree” ylsi kotimaassaan Billboard Hot 100 -listalla sijalle 50, tosin vasta vuonna 1990. Myös jotkut kriitikot ovat suhtautuneet kappaleeseen myönteisesti; esimerkiksi Allmusicin arvostelija Stephen Thomas Erlewinen mukaan ”(Somebody Else Been) Shakin’ Your Tree” on ”niitä "ZZ Top’s First Albumin" kappaleita, jotka oikeasti toimivat”.


title: (Somebody Else Been) Shakin’ Your Tree

text: ”(Somebody Else Been) Shakin’ Your Tree” on julkaistu "ZZ Top’s First Albumin" vähintään kuuden eri painoksen lisäksi singlenä ja kokoelma-albumilla "ZZ Top Sixpack" vuonna 1987. Yhtye soitti kappaletta usein alkuaikojen kiertueilla, mutta vuoden 1974 kiertueen jälkeen se jäi kokonaan pois.


title: (Somebody Else Been) Shakin’ Your Tree

text: Kappale julkaistiin ensi kertaa CD:nä vuonna 1988 sen alkuperäisellä julkaisualbumilla.


title: Värikynä

text: Värikynä (”puuväri”) on rakenteeltaan lyijykynän kaltainen kynä. Värikynien täyte koostuu erilaisista väripigmenteistä, sideaineista ja täyteaineista.


title: Värikynä

text: Värikynät voidaan jakaa vesiliukoisiin ja veteen liukenemattomiin. Jälkimmäisistä käytetään usein englanninkielistä ilmaisua "permanent". Vesiliukoisten kynien jälkeä voi laveerata vedellä ja siveltimellä, ja laveerauksen kuivuttua joidenkin kynien jälki ei enää liukene veteen. Veteen liukenemattomien kynien jälki liukenee liuottimiin kuten tärpättiin. Värikynien jälki ei ole täysin hankauksenkestävää, ja joissakin tapauksissa kannattaa käyttää fiksatiivia. Vesiliukoisten ja liukenemattomien välillä ei ole varsinaisia laatueroja; osa värikynissä käytettävistä pigmenteistä ei ole valonkestäviä.


title: Värikynä

text: Värikyniä on ollut saatavilla 1800-luvun alusta alkaen. Kynissä oli aluksi enimmillään 15-20 värin valikoima. Täytteen pigmenttipitoisuus ei tuolloin ollut vielä kovin korkea, ja täytteessä käytettiin vahaakin vähemmän kuin nykyisin. Niitä ei myöskään markkinoitu taiteilijoille, vaan mainoskäyttöön ja merkkauskyniksi. Saksalaisen A. W. Faberin Faber-Castell Polychromos -kynien 60 värin valikoima tuli markkinoille vuonna 1908, ja vuonna 1924 sveitsiläinen Caran d’Ache alkoi valmistaa taiteilijoille tarkoitettuja värikyniä. Tehtaan perustaja oli nimennyt yrityksen pilapiirtäjä Caran d’Achen mukaan; venäläissyntyisen Ranskassa toimineen piirtäjän taiteilijanimi tuli venäjän kynää tarkoittavasta sanasta (карандаш). Seuraavana vuonna myös saksalainen Schwan-Stabilo alkoi valmistaa värikyniä. Englantilaiset Derwent-kynät tulivat markkinoille 1930-luvulla.


title: Värikynä

text: Laajaa värikynien tuotantoa syntyi myös Yhdysvaltoihin, jossa Berol Prismacolor esitteli värikynänsä 1938. Mainosten mukaan niissä oli samettimainen koostumus ja laaja laboratoriotestattu värivalikoima. Myöhemmin Amerikassa perustettiin myös oma yhdistys värikynäpiirtäjille, "The Colored Pencil Society of America".


title: Värikynä

text: Merkittäviä valmistajia ovat nykyisin myös itävaltalainen Cretacolor, tšekkiläinen Koh-i-noor Hardtmuth sekä saksalaiset Lyra ja Staedtler.


title: Värikynä

text: Värikynien täytteen raaka-aineena käytetään täyteaineita, joita ovat kaoliini, kalkki ja liitu, sekä väriaineita, jotka ovat pigmenttiä tai värjäävää ainetta. Kolmas ainesosa on sideaine, jona käytetään sekä öljyjä että vahoja kuten parafiini, mehiläisvaha ja carnauba-vaha; vesiliukoisissa kynissä on sideaineena kasviskumeja (kuten arabikumi). Liuottimena käytetään valmistuksessa aromaattisia hiilivetyjä, ja muut kuin vesiliukoiset värikynät liukenevatkin tärpättiin.


title: Värikynä

text: Värikynät valmistetaan muuten kuten lyijykynät, paitsi että täytettä ei polteta uunissa. Kuumuus muuttaisi väripigmenttejä eivätkä sideaineet kestäisi kuumuutta. Vaha lisätään täytesekoitukseen joko ennen puuvarteen pursottamista tai sitten "lyijyt" kastetaan sulaan vahaan. Kuivuneet täytteet suljetaan puukuorten sisään. Alkuun värikynät oli kääritty paperiseen päällysteeseen, jota kuorittiin pois tarpeen mukaan.


title: Naisten skeet ammunnan maailmanmestaruuskilpailuissa 2010

text: Naisten skeetin maailmanmestaruudesta ammuttiin 7. elokuuta 2010. Henkilökohtaisen kilpailun voitti Yhdysvaltain Kimberly Rhode tuloksella 97 (72+25) ja joukkuekilpailun Yhdysvallat tuloksella 205.


text: Ennen MM-kilpailuiden alkua voimassa olleet maailmanennätykset:


title: Comic Book Legal Defense Fund

text: Comic Book Legal Defense Fund (CBLDF) on yhdysvaltalainen säätiö, joka on omistautunut puolustamaan sarjakuva-alalla työskentelevien oikeuksia Yhdysvaltain perustuslain ensimmäisen lisäyksen mukaiseen sananvapauteen (ilmaisunvapauteen). Voittoa tuottamaton järjestö on esimerkiksi auttanut alan ihmisiä näiden jouduttua sarjakuvien sisällön takia tekijöinä, tai kauppiaina vastakkain viranomaisten kanssa ja ohjannut syytetyille ihmisten tekemiä lahjoituksia. Järjestö pyrkii saamaan sarjakuville samat vapaudet ilmaisuun, kuin muullakin taiteelle, kuten kirjallisuudella ja elokuvalla on.


title: Comic Book Legal Defense Fund

text: Säätiö aloitti toimintansa virallisena järjestönä tammikuussa 1990 rahoilla, jotka jäivät yli Illinoislaisen kauppiaan 'Friendly Freddien' puolustamiseen lahjoitetuista varoista. CBLDF:n puolustamien sarjakuva-ammattilaisten joukossa on muun muassa Michael Diana. Säätiön aktiiveja ovat muun muassa käsikirjoittaja Neil Gaiman ja sarjakuvantekijät Jeff Smith ja Frank Miller.


title: Sotapetos

text: Sotapetos tarkoittaa sotarikosta, jossa petollisin keinoin rikkoen kansainvälisiä sopimuksia tai sotalakeja pyritään saattamaan vihollinen tilaan, jossa se voidaan tuhota ilman vastarintaa.


title: Naisten trap ammunnan maailmanmestaruuskilpailuissa 2010

text: Naisten trapin maailmanmestaruudesta ammuttiin 31. heinäkuuta 2010. Henkilökohtaisen kilpailun voitti Slovakian Zuzana Štefečeková tuloksella 91 (72+19) ja joukkuekilpailun Italia tuloksella 211, joka on sivuava joukkuemaailmanennätys.


title: Suomen kasvisto

text: Suomen kasvisto käsittää Suomessa kasvavat kasvit eli putkilokasvit, sammalet ja viherlevät.


title: Suomen kasvisto

text: Suomessa on vuoteen 2009 mennessä tavattu 2503 luonnonvaraista putkilokasvilajia. Lukuun sisältyvät alkuperäiset lajit, muinaistulokkaat, uustulokkaat ja satunnaistulokkaat. Alkuperäisiä lajeista on yli tuhat. Ainoastaan subfossiilisina löytöinä tunnetaan jääkauden jälkeisinä aro- ja lämpökausina kasvaneita lajeja, kuten esimerkiksi vesipähkinä ("Trapa natans").


title: Suomen kasvisto

text:
Suomen sata yleisintä putkilokasvilajia ovat
Näkinpartaisten luokkaan kuuluvia viherleviä Suomessa tunnetaan 21 lajia.


title: Miesten 10 metrin liikkuvan maalin normaalijuoksut ammunnan maailmanmestaruuskilpailuissa 2010

text: Miesten 10 metrin liikkuvan maalin normaalijuoksujen maailmanmestaruudesta ammuttiin 2.-3. elokuuta 2010. Henkilökohtaisen kilpailun voitti Venäjän Dmitri Romanov ja joukkuekilpailun Venäjä tuloksella 1725.


text: Joukkuekilpailun tulokset määräytyivät peruskilpailun tulosten perusteella.


title: Armenialainen brandy

text: Armenialainen brandy on Armenian pääkaupungissa Jerevanissa valmistettavaa brandya. Sitä on valmistettu vuodesta 1887. Jeravanissa on kaksi kilpailevaa tehdasta, Ararat ja Noy. Ararat-tehdas valmistaa useita brandymerkkejä. Yhtiön lippulaiva on 20 vuotta tammitynnyrissä kypsytetty Nairi. Ararat-tehtaan omistaa nykyään ranskalainen Pernod Ricard, joka hankki tehtaan oikeudet vuonna 1998. Noy (suomeksi Nooa) on toinen jerevanilainen brandytehdas. Se on armenialaisessa omistuksessa.


title: Taylor Kinney

text: Taylor Jacks Kinney (s. 15. heinäkuuta 1981 Lancaster, Pennsylvania, Yhdysvallat) on yhdysvaltalainen näyttelijä ja malli. Hän alkoi seurustella laulaja Lady Gagan kanssa heinäkuussa 2011. He kihlautuivat ystävänpäivänä 2015, mutta erosivat heinäkuussa 2016.


title: Taylor Kinney

text: Taylor Kinney varttui Neffsvillessä, Pennsylvaniassa kolmen veljensä ja yksinhuoltajaäitinsä kanssa. Kinney opiskeli bisnesalaa Länsi-Virginian yliopistossa ennen näyttelijän uraansa.


title: Taylor Kinney

text: Kinneyn tunnetuimpiin näyttelijäntöihin kuuluvat muun muassa roolit Luke Giannina televisiosarjassa "Muotitalo" sekä Mason Lockwoodina kauhusarjassa "Vampyyripäiväkirjat".


title: Federico Franco

text: Luis Federico Franco Gómez (s. 23. heinäkuuta 1962 Asunción) on paraguaylainen poliitikko. Hän toimi maan presidenttinä vuosina 2012–2013 ja varapresidenttinä 2008–2012. Hän kuuluu liberaaliseen PLRA-puolueeseen, joka on osana Isänmaallista muutosallianssia muun muassa sosialidemokraattisten ja vallankumouspuolueiden kanssa. Allianssin ehdokas Fernando Lugo voitti Paraguayn presidentinvaalit ensimmäisenä muun kuin oikeistolaisen Colorado-puolueen ehdokkaana 2008. Lugon sairastuttua syöpään, johon liittyi kemoterapia ja sen liitännäisenä vakava infektio, Franco ryhtyi hoitamaan presidentin tehtäviä.


title: Federico Franco

text: Lugon virallepanon myötä Franco nousi maan presidentiksi kesäkuussa 2012.


title: Federico Franco

text: Ammatiltaan Federico Franco on kirurgi. Vuosina 2003–2007 hän toimi keskisen Departemento Centralin alueen kuvernöörinä.


title: Julian Semjonov

text: Julian Semjonovitš Semjonov (; 8. lokakuuta 1931 Moskova – 5. syyskuuta 1993 Moskova) oli neuvostoliittolais-venäläinen jännityskirjailija ja käsikirjoittaja. Aikakauslehti Soveršenno sekretnon () vuonna 1989 perustanut Semjonov oli tutkivan journalismin edelläkävijöitä kotimaassaan. Semjonovin vuonna 1969 kirjoittama natsi-Saksan viimeisiin päiviin sijoittuva vakoiluromaani "Kevään seitsemäntoista hetkeä" (, "Semnadtsat mgnoveni vesny") filmatisoitiin 1973.


title: Naisten 10 metrin liikkuvan maalin normaalijuoksut ammunnan maailmanmestaruuskilpailuissa 2010

text: Naisten 10 metrin liikkuvan maalin normaalijuoksujen maailmanmestaruudesta ammuttiin 4. elokuuta 2010. Henkilökohtaisen kilpailun voitti Kiinan Li Xue Yan ja joukkuekilpailun Kiina tuloksella 1136.


text: Ennen MM-kilpailuiden alkua voimassa olleet maailmanennätykset:


title: Kalomelielektrodi

text: Kalomelielektrodi on elektrodi, jota käytetään vertailuelektrodina useissa sähkökemiallisissa mittauksissa.


title: Kalomelielektrodi

text: Kalomelielektrodi koostuu lasisesta ulkokuoresta, jonka sisällä on kaliumkloridiliuosta. Liuos voi olla kylläistä tai molaarisuudeltaan 3,5M tai 0,5M. Kylläistä liuosta käyttävät elektrodit ovat yleisimpiä, koska tällöin kloridi-ionien konsentraatio pysyy vakiona, vaikka osa nesteestä pääsisikin haihtumaan elektrodin sisältä. Elektrodin päässä on huokoinen keraaminen tulppa, joka toimii suolasiltana. Kaliumkloridiliuokseen on upotettu lasiputki, jossa on nestemäistä elohopeametallia ja elohopea(I)kloridia eli kalomelia. Putki on yhteydessä kaliumkloridiliuokseen platinalangan välityksellä.


title: Kalomelielektrodi

text: Kalomelielektrodissa tapahtuva elektrodireaktio on:


title: Kalomelielektrodi

text: Tämän reaktion standardipotentiaali on +0,268V, mutta käytettäessä kylläistä kaliumkloridiliuosta on potentiaali hieman alhaisempi, +0,241V.


title: Kalomelielektrodi

text: Kalomelielektrodia käytetään vertailuelektrodina muun muassa pH-mittauksissa ja voltammetriassa. Elektrodi soveltuu käytettäväksi erityisen hyvin happamissa olosuhteissa.


title: Kalomelielektrodi

text: Kalomelielektrodista voidaan tehdä erilaisia muunnoksia esimerkiksi käytettäessä litiumkloridia kaliumkloridin tilalla soveltuu se paremmin käytettäväksi orgaanisissa liuottimissa tapahtuviin mittauksiin. Jos tutkittava näyte ei saa olla kontaktissa kloridi-ionien kanssa, sijoitetaan kaliumkloridiliuos ulomman kaliumnitraatilla täytetyn elektrodin sisään. Näissä tilanteissa voidaan käyttää myös elohopea-elohopeasulfaatti-elektrodeja.


title: Kalomelielektrodi

text: Kalomelielektrodin ongelmana on, että huokoinen suolasilta voi tukkeutua. Jos elektrodin sisään pääsee happipitoista ilmaa, voi se aiheuttaa korroosioita elohopeaelektrodissa. Epävakaata vastetta voi aiheuttaa myös Hg-ionien disproportioituminen elohopeaksi ja Hg-ioneiksi. Elektrodissa käytettävä elohopea ja elohopea(I)kloridi ovat myös myrkyllisiä, minkä vuoksi elektrodi voidaan korvata useissa sovelluksissa hopea-hopeakloridielektrodilla.


title: Susan Walters

text: Susan Walters (s. 28. syyskuuta 1963 Atlanta, Georgia, Yhdysvallat) on yhdysvaltalainen näyttelijä ja entinen malli, joka tunnetaan parhaiten roolistaan Diane Jenkinsinä televisiosarjasta "Tunteita ja tuoksuja". Sivuosissa Walters on esiintynyt muun muassa sarjoissa "Tunteet pelissä", "Vampyyripäiväkirjat" ja "Teen Wolf".


title: Susan Walters

text: Waltersin ensimmäinen päärooli oli Priscilla Presleyn osa vuoden 1988 televisiominisarjassa "Elvis and Me". Muita hänen televisiotöitään ovat muun muassa "Dear John" (1990), "Pahan tytär", "Melrose Place", "Nightingales", "C.S.I. Miami" ja "Seinfeld". Waltersin elokuvatyöt kattavat muun muassa elokuvat "The Big Easy" sekä Disney Channelin elokuvat "Horse Sense" ja "Jumping Ship".


title: Susan Walters

text: Uransa Walters aloitti Lorna Forbes Perellina saippuaoopperassa "Loving" vuonna 1983.


title: Susan Walters

text: Walters on naimisissa Linden Ashbyn kanssa, joka esiintyi Waltersin tavoin sarjassa "Tunteita ja tuoksuja". Parilla on kaksi tytärtä; Frances Grace (s. 1991) ja Savannah Elizabeth (s. 1992).


title: Marguerite MacIntyre

text: Marguerite MacIntyre (s. 11. toukokuuta 1965; Detroit, Michigan, Yhdysvallat) on amerikkalainen näyttelijä. Ensimmäise kerran MacIntyre esiintyi teatterissa jo 16-vuotiaana ja on esiintynyt uransa aikana myös Broadwaylla.


title: Marguerite MacIntyre

text: MacIntyren televisiotyöt sisältävät sekä komedia- että draamasarjoissa, muun muassa sarjoissa "Seinfeld", "Ally McBeal", "Veronica's Closet", "Two Guys and a Girl", "Shield - lain varjolla", "Teho-osasto", "Oikeus ja kohtuus", "Kameleontti", "Kyle XY" ja "Vampyyripäiväkirjat".


title: Marguerite MacIntyre

text: MacIntyrella on tutkinto Etelä-Kalifornian yliopistosta ja hän on opiskellut Lontoossa "Royal Academy of Dramatic Art"-koulussa.


title: Yleisohjelma (Suomen Yleisradio)

text: Yleisohjelma tarkoitti Yleisradion ensimmäisen kanavan radio-ohjelmaa, joka oli asiapitoista ja johon liittyi myös viranomaistiedotuksia. Nimitys erotti asiaohjelmakanavan toisen kanavan viihteellisestä sisällöstä, joka radioitiin Rinnakkaisohjelman nimellä. Suomen Yleisradion kolmanneksi ohjelmakanavaksi muodostui Suomen Yleisradion ruotsinkielinen ohjelma. Yleisohjelman ohjelmisto oli samankaltainen nykyisen Yle Radio 1:n kanssa.


title: Yleisohjelma (Suomen Yleisradio)

text: Vaikka kanavien eli varsinaisten lähetysverkkojen nimet olivat Yleisohjelma ja Rinnakkaisohjelma, vuosina 1975–1984 hallinnollisesti ja toiminnallisesti toimi kaksi ohjelmayksikköä: "Radio 1", johon kuului puheohjelmien osasto, musiikkiosasto (ns. vakava musiikki), viihdeosasto (ns. dialogiviihde) ja Radion sinfoniaorkesteri, sekä "Radio 2", johon kuului puheohjelmien osasto, teatteriosasto ja viihdeosasto (ns. musiikkiviihde). Radio 1:n puheohjelmien osasto koostui yhteiskunnallisten ohjelmien, lastenohjelmien ja perheasiain toimituksesta sekä urheilutoimituksesta. Radio 2:n puheohjelmien osasto koostui yhteiskunnallisten, kulttuuri- ja poliittisten ohjelmien toimituksesta. Ennen vuotta 1975 ja vuosina 1985–1990 Yleisradiossa toimi vain yksi suomenkielinen radion ohjelmayksikkö. Vuonna 1985 Yleisohjelman nimeksi muutettiin "1-verkko" ja Rinnakkaisohjelman nimeksi "2-verkko".


title: Yleisohjelma (Suomen Yleisradio)

text: Sekä 1-verkko että 2-verkko lakkautettiin vuonna 1990 Yleisradion suuressa kanavauudistuksessa, ja niiden tilalle tulivat Radio Ylen Ykkönen, Radio Suomi ja Radiomafia.


title: Michael Diana

text: Michael "Mike" Diana (s. 1969 Yhdysvallat) on yhdysvaltalainen underground-sarjakuvataiteilija ja piirtäjä, joka tuli tunnetuksi saadessaan 1994 ensimmäisenä taiteilijana Yhdysvalloissa tuomion säädyttömän materiaalin julkaisemisesta, markkinoinnista ja levittämisestä. Pitkähkön oikeustaistelun seurauksena yksi syytteistä kumoutui, mutta kaksi pysyi voimassa korkeimman oikeuden päätettyä olla ottamatta asiaa käsiteltäväkseen.


title: Michael Diana

text:
Diana osti 1986 videokameran ja alkoi tehdä splatter-elokuvaa näkemiensä kauhuelokuvien innoittamana. Hän käytti nuorempia sisaruksiaan näyttelijöinä. Floridan Largossa kuvattu "Bloodbrothers" valmistui 1989. Kaksi vuotta myöhemmin valmistui toinen videoelokuva "Baked Baby Jesus". 1991 tai 1992 peitehenkilöllisyyden turvin toiminut Floridan poliisin työntekijä osti postitse kopiot Bloodbrothersista ja Dianan toisesta videoelokuvasta sekä kappaleet hänen "Boiled Angel" -sarjakuvansa numeroista 7 ja 8. Näitä sarjakuvalehtiään Diana jakeli valokopioituina tiettävästi pääasiassa lähipiirilleen. Katsottuaan elokuvat syyttäjänvirasto ei nähnyt niissä huomautettavaa.
Diana pidätettiin vuonna 1994, ja floridalainen lautamiehistö totesi hänet syylliseksi säädyttömän materiaalin julkaisemiseen, markkinointiin ja levittämiseen ja sanoi ettei Dianan töillä ole "todellista kirjallista, taiteellista, poliittista tai tieteellistä arvoa." Diana tuomittiin kolmen vuoden ehdonalaiseen rangaistukseen, 3 000 dollarin sakkoihin, sekä maksulliseen koulutukseen ja psykiatrikäynteihin. Hänet alistettiin yllätyskäynneille sen seuraamiseksi, pitäisikö hän hallussaan tai loisiko säädytöntä aineistoa. Lisäksi Diana määrättiin välttämään kanssakäymistä alaikäisten kanssa ja hänelle tuomittiin 1248 tuntia yhdyskuntapalvelua.


title: Michael Diana

text: Sarjakuva-alan sananvapautta puolustava Comic Book Legal Defense Fund -järjestö ja American Civil Liberties Union antoivat Dianalle taloudellista ja oikeusapua, kun Diana valitti tuomiostaan turhaan kahdesti osavaltion vetoomustuomioistuimeen. Dianan osapuoli syytti molemmissa tapauksissa oikeutta asiattomasta toiminnasta, mutta yksi kolmesta syytteestä kuitenkin kumottiin: säädyttömän aineiston markkinointi.


title: Michael Diana

text: Kesäkuussa 1996 tuomari Douglas Baird totesi Dianan "Boiled Angel 7"- ja "Boiled Angel: ATE" -sarjakuvalehdet säädyttömiksi ja avoimen loukkaaviksi.


title: Michael Diana

text: Toukokuussa 1997 CBLDF ja ACLU, avustajanaan tunnettu sananvapausaktivisti ja asianajaja George Rehdart pyysivät Yhdysvaltain korkeinta oikeutta ottamaan Dianan tapauksen käsittelyyn. Oikeus kuitenkin hylkäsi vetoomuksen "ilman kommentteja". Diana muutti tuomion saatuaan New Yorkiin, jossa suoritti yhdyskuntapalveluaan vapaaehtoistyöllä CBLDF:lle ja on tehnyt sarjakuvia ja muuta taidetta senkin jälkeen.


title: Courtney Ford

text: Courtney Braden Ford (s. 27. kesäkuuta 1978 Orange County, Kalifornia, Yhdysvallat) on yhdysvaltalainen näyttelijä ja elokuvatuottaja.


title: Courtney Ford

text: Ford on naimisissa näyttelijä Brandon Routhin kanssa. Pari meni kihloihin 2006 ja naimisiin 2007 El Capita Ranchissa Santa Barbarassa.


title: Courtney Ford

text: Ford on Roberto Orcin ja J. R. Orcin sisarpuoli.


title: Harmaakallio

text: Harmaakallio on kalliomäki Espoossa. Siellä sijaitsee Espoon radio- ja televisioaseman 326 metriä korkea masto 44 metriä korkealla paikalla. Harmaakallio tuli julkisen keskustelun aiheeksi, kun sinne suunniteltiin Espoon jätevedenpuhdistamon laajennusta. Harmaakallion alue kuuluu Espoonjoen valuma-alueeseen.


title: Lena Schöneborn

text: Lena Schöneborn (s. 11. huhtikuuta 1986 Troisdorf) on saksalainen nykyaikainen viisiottelija ja olympiavoittaja. Hän edustaa seuratasolla SSF Bonn 1905 -seuraa. Schöneborn voitti kultaa Pekingin olympialaisissa 2008 40 pisteen erolla toiseksi tulleeseen Heather Felliin.


title: Tommi Välimaa

text: Tommi Välimaa (s. 20. tammikuuta 1984 Kangasala) on suomalainen jääkiekkoilija, joka pelaa Mestis-joukkue Lempäälän Kisassa. Välimaa on pelipaikaltaan vasen laitahyökkääjä. Hän on pelannut urallaan SM-liigassa yhteensä 277 runkosarja- ja kolme playoff-ottelua tehopistein 19+28=47 ja keräten 242 jäähyminuuttia. Isokokoista Välimaata on luonnehdittu pelityyliltään voimahyökkääjäksi. Hän pelaa useimmiten alemmissa ketjuissa.


title: Tommi Välimaa

text: Välimaa on Kangasalan Kisa-Eaglesin kasvatti. Hän pelasi joukkueessa ensimmäiset miesten pelinsä II-divisioonassa kaudella 2001–2002. Välimaa siirtyi Eaglesistä Tampereen Ilveksen A-nuoriin kaudeksi 2003–2004. Hän liittyi Ilveksen SM-liigajoukkueen harjoitusrinkiin jo kaudella 2004–2005, mutta ei tehnyt tuolloin vielä liigadebyyttiään. Välimaa pelasi koko kauden A-nuorissa, joissa hän voitti Suomenmestaruuden.


title: Tommi Välimaa

text: Syyskuussa 2005 Välimaa siirtyi Ilveksen harjoitusringistä pelaamaan Mestis-joukkue Forssan Palloseuran riveihin. Mestiksen tulokaskausi 2005–2006 toi hänelle 43 ottelussa tehot 12+7=19. Kaudeksi 2006–2007 Välimaa siirtyi Mestiksen nousijajoukkue KOOVEE:n riveihin. Hän oli tehoilla 7+15=22 joukkueen neljänneksi paras pistemies, mutta koko Mestiksen jäähypörssissä Välimaa oli toinen 127 minuutillaan. Hänen edellään oli vain yhden jäähyminuutin enemmän kerännyt Salamoiden Immo Suutarinen. KOOVEE:n aika Mestiksessä jäi vain yhden kauden mittaiseksi, kun joukkue putosi takaisin Suomi-sarjaan keväällä 2007. Välimaa puolestaan jatkoi Mestis-uraansa seuraavalla kaudella nousijajoukkue Lempäälän Kisassa.


title: Tommi Välimaa

text: Kaudella 2007–2008 Välimaa teki Mestiksessä yhden kauden piste-ennätyksen tehoilla 15+12=27. Hän oli LeKin kolmanneksi paras pistemies Antti Hildénin ja Tomáš Jaškon jälkeen. Toukokuussa 2008 Välimaa teki joukkueen kanssa jatkosopimuksen. Marraskuussa 2008 hän sai viiden ottelun mittaisen pelikiellon taklatessaan Kiekko-Vantaan kapteenia Ville Vuorisaarta vaarallisen näköisesti päähän. Vuorisaari sai tilanteesta aivotärähdyksen. Välimaa teki runkosarjan 39 ottelussa tehot 8+3=11. Hän voitti kevään 2009 pudotuspelien jäähypörssin 25 minuutillaan, vaikka pelasi vain kolme ottelua. Välimaa jatkoi LeKissä myös kaudella 2009–2010, mutta haki pelipaikkaa joukkueesta try-out -sopimuksella. Heinäkuun 2009 lopulla solmittu try-out -sopimus kesti kuitenkin vain muutaman päivän, kun hän sai sopimuksen elokuun alussa.


title: Tommi Välimaa

text: Välimaa teki Mestiksen runkosarjassa tehot 4+12=16. Hän keräsi kevään 2010 pudotuspeleissä 33 jäähyminuuttia, joilla hän jakoi jäähypörssin voiton joukkuetoverinsa Ville-Joonas Peltolan kanssa. Välimaa teki joulukuussa kevääseen 2011 ulottuvan jatkosopimuksen LeKin kanssa, muttei siirtynyt joukkueeseen kaudeksi 2010–2011, vaan jatkoi uraansa SM-liigajoukkue Tampereen Ilveksessä. Hän siirtyi joukkueeseen try-outille kesäkuussa 2010 ja sai syyskuussa vuoden mittaisen jatkosopimuksen. Välimaa kuitenkin pelasi kaudesta 2010–2011 myös ison osan lainalla LeKissäkin, jossa hän teki 17 ottelussa tehot 6+6=12. SM-liigan tulokaskausi toi Välimaalle 35 runkosarjaottelussa tehot 3+5=8.


title: Tommi Välimaa

text: Välimaa ei saanut kauden 2010–2011 jälkeen uutta sopimusta Ilvekseen, joten hän teki kesällä 2011 sopimuksen LeKin kanssa. Syyskuussa Välimaa kuitenkin palasi neljän LeKissä pelatun ottelun jälkeen tammikuun loppuun asti ulottuvalla lainasopimuksella Ilvekseen. Hän pelasi joukkueessa lopulta koko loppukauden ja teki maaliskuussa 2012 vuoden mittaisen jatkosopimuksen Ilveksen kanssa.


title: Tommi Välimaa

text: Kaudella 2012–2013 Välimaa teki SM-liigan runkosarjassa yhdeksän tehopistettä. Hänen pistetahtinsa on ollut kuitenkin huomattavasti parempi liigakarsinnoissa; vuoden 2012 karsintasarjassa syntyi kahdessa ottelussa tehot 1+2=3 sekä vuoden 2013 karsintasarjassa viidessä ottelussa tehot 3+2=5, joilla Välimaa jakoi sekä Ilveksen sisäisen piste- että maalipörssin voiton. Helmikuussa 2014 hän teki vuoden mittaisen jatkosopimuksen joukkueen kanssa ja toukokuussa 2015 Välimaan sopimusta jatkettiin jälleen vuodella.


title: Tommi Välimaa

text: Välimaa palasi kaudeksi 2016–2017 vuoden mittaisella sopimuksella Lempäälän Kisaan. Hänet nimettiin joukkueen varakapteeniksi. Lokakuussa 2016 Välimaa siirtyi kahden kuukauden mittaiselle try-outille SM-liigajoukkue Oulun Kärppiin ensisijaisesti paikkaamaan loukkaantumisia. Hän pelasi siellä yhdeksän runkosarja- ja yhden Mestarien liigan ottelun ilman tehopisteitä ja jäi lopulta kokoonpanon ulkopuolelle. Marraskuun lopulla Välimaan ilmoitettiin jääneen ilman jatkosopimusta. Hän palasi loppukaudeksi taas LeKiin.


title: Noidan poika

text: Noidan poika () on yhdysvaltalaisen Gregory Maguiren vuonna 2005 ilmestynyt romaani. Teoksen on julkaissut suomeksi Sammakko vuonna 2010 Katja Rosvallin käännöksenä.


title: Khady Yacine N'Gom

text: Khady Yacine N'Gom (s. 1. maaliskuuta 1979 Dakar) on senegalilainen koripalloilija. Hän edustaa seuratasolla dakarilaista Jarafia. N'Gom oli mukana maansa joukkueessa Sydneyn olympialaisissa 2000, joissa hän pelasi neljä ottelua. Hän on pelannut myös muun muassa vuosien 2006 ja 2010 MM-kisoissa.


title: Augustine Washington

text: Augustine Washington (s. 1694 Westmoreland, Virginia – k. 12. huhtikuuta 1743 Ferry Farm, Virginia) oli virginialainen viljelijä ja Yhdysvaltain ensimmäisen presidentin George Washingtonin isä.


title: Augustine Washington

text: Augustine Washington syntyi Westmorelandissa Virginiassa vuonna 1694. Hänen vanhempansa olivat Mildred Warner Washington Gale ja Lawrence Washington, joista jälkimmäinen toimi sotilaskomentajana. Washingtonin isoisä John Washington oli tullut Englannista Yhdysvaltoihin vuonna 1656.


title: Augustine Washington

text: Vuonna 1698, Augustine Washingtonin ollessa 4-vuotias, hänen isänsä kuoli. Augustine peri tältä noin neljän neliökilometrin kokoisen tilan Westmorelandista.


title: Augustine Washington

text: Vuonna 1715 Washington meni naimisiin orvoksi jääneen Jane Butlerin kanssa. Washington ja Butler asettuivat asumaan Washingtonin perimälle tilalle. Washington osti hiljalleen uusia alueita tilansa viereltä ja vuonna 1726 hän rakensi yhdessä Butlerin kanssa uuden talon.


title: Augustine Washington

text: Washington kasvatti tilallaan tupakkaa käyttäen hyödyksi orjatyövoimaa. Maanviljelyn lisäksi Washington oli myös aktiivinen Anglikaanisessa kirkossa ja paikallisessa politiikassa. Washington toimikin useasti piirikunnan sheriffinä.


title: Augustine Washington

text: Washington sai yhdessä Jane Butlerin kanssa neljä lasta, joista kuitenkin vain kaksi, Lawrence ja Augustine, jr., selvisivät hengissä aikuiskään asti. Butler kuitenkin kuoli yllättäen vuonna 1729.Vuonna 1731 Washington päätti mennä naimisiin 23-vuotiaan Mary Ballin kanssa. He saivat yhteensä kuusi lasta, joista viimeinen (Mildred Washington) kuitenkin kuoli jo vuoden ikäisenä.


title: Patrik Moisio

text: Patrik Moisio (s. 4. helmikuuta 1992 Turku) on suomalainen jääkiekkoilija, joka pelaa Ukrainan liigan Donbass Donetskissa. Hän on pelipaikaltaan vasen laitahyökkääjä. Moisio on tunnettu kovista otteistaan ja taklauksistaan kaukalossa. Hänellä on hallussaan SM-liigan yhden ottelun jäähyennätys (60 minuuttia), jonka Moisio keräsi 19. maaliskuuta 2016.


title: Patrik Moisio

text: Moisio on Turun Palloseuran kasvatti. Hän siirtyi kesken B-juniorikautensa 2008–2009 Tampereen Ilvekseen. Kaudella 2009–2010 Moisio sijoittui 131 minuutillaan A-nuorten SM-liigan runkosarjan jäähypörssissä toiseksi SaiPan Jere Pullin jälkeen. Moisio voitti A-nuorten SM-pronssia keväällä 2010.


title: Patrik Moisio

text: Heinäkuussa 2010 Moisio teki vuoden mittaisen sopimuksen Ilveksen SM-liigajoukkueen kanssa. Hän ei tehnyt SM-liigadebyyttiään kaudella 2010–2011, mutta Moisio pelasi ensimmäiset miesten pelinsä pelatessaan kaksi Mestis-ottelua alle 20-vuotiaiden maajoukkueessa tehden yhden maalin. Pääosin hän pelasi kautensa Ilveksen A-nuorissa, jossa Moisio oli 14 osumallaan joukkueen toiseksi paras maalintekijä Toni Lepauksen kanssa. Hän voitti keväällä 2011 A-nuorten SM-pronssia.


title: Patrik Moisio

text: Kaudeksi 2011–2012 Moisio siirtyi vuoden mittaisella sopimuksella Mestis-joukkue TuToon. Hänen kautensa kuitenkin päättyi jo kymmenen ottelun jälkeen polven eturistisiteen katkeamisen vuoksi lokakuussa 2011. Kaudeksi 2012–2013 Moisio siirtyi vuoden mittaisella sopimuksella Porin Ässiin. Hän teki SM-liigadebyyttinsä 1. joulukuuta 2012 Jokereita vastaan. Moisio sai ottelussa jääaikaa 8.42 minuuttia. Moisio pelasi kauden aikana kuusi SM-liigaottelua tehden yhden syöttöpisteen, mutta Moisiolle kertyi miesten pelejä myös yhdeksän ottelun verran TuTosta, jonne hänet lainattiin ensimmäisen kerran toistaiseksi voimassa olleella lainasopimuksella marraskuussa 2012.


title: Patrik Moisio

text: Toukokuussa 2013 Moisio siirtyi try-out-sopimuksella Jokereihin. Koeajan oli tarkoitus kestää syyskuun puoliväliin, mutta se päättyi jo kuukautta aiemmin Moision saatua polvivamman. Häneltä jäi tämän vuoksi lopulta pelaamatta koko kausi 2013–2014, eikä Moisio tehnyt sopimusta minnekään. Huhtikuussa 2014 Moisio palasi try-out -sopimuksella Tampereen Ilvekseen ja kesäkuussa hänen julkistettiin tehneen seuran kanssa vuoden mittaisen sopimuksen. Moisio avasi maalitilinsä SM-liigassa kahdella maalilla 18. marraskuuta 2014 Hämeenlinnan Pallokerhoa vastaan. Hänen toinen osumansa syntyi tyhjään maaliin. Moisio palkittiin ottelun "Ilta-Sanomien" kahden tähden tähtipelaajana. Tammikuussa 2015 Moisio siirtyi Ilveksestä kasvattajaseuraansa Turun Palloseuraan vaihdossa Matias Sointuun. Yhteensä hänen tulokaskautensa SM-liigassa toi 35 runkosarjaottelussa tehot 2+1=3. Moisio keräsi myös 92 jäähyminuuttia, joilla hän sijoittui jäähypörssissä yhdeksänneksi.


title: Patrik Moisio

text: Kaudella 2015–2016 Moisio teki TPS:ssä 41 runkosarja- ja kolmessa playoff-ottelussa yhden maalin. Hän keräsi runkosarjassa 67 ja pudotuspeleissä 60 jäähyminuuttia. Moisio keräsi koko pudotuspelien jäähysaldonsa 19. maaliskuuta 2016 pelatussa neljännessä puolivälieräottelussa Oulun Kärppiä vastaan. Hän sai ottelun toisessa erässä ensin yhden kymmenen minuutin käytösrangaistuksen. Kolmannessa erässä Moisio sai samassa vaihdossa 5+20-minuutin rangaistuksen erikseen sekä poikittaisesta mailasta että väkivaltaisuudesta. Hän näin ollen rikkoi Markus Palmrothin kaudelta 2013–2014 hallussa olleen SM-liigan yhden ottelun jäähyennätyksen yhdellä minuutilla. Moisio sai ottelun jälkeen neljän ottelun pelikiellon ja hänen kautensa päättyi tähän.


title: Patrik Moisio

text: Lokakuussa 2016 Moisio siirtyi loppukauden 2016–2017 kattavalla sopimuksella Tšekin toiseksi korkeimmalle sarjatasolle 1. česká hokejová ligan SK Kadaňiin oltuaan alkukauden ilman sopimusta. Kolmen ottelun jälkeen sopimus purettiin. Joulukuussa Moisio siirtyi loppukauden sopimuksella Mestis-joukkue Kiekko-Vantaaseen. Hän voitti kauden päätteeksi Mestis-hopeaa.


title: Patrik Moisio

text: Kaudeksi 2017–2018 Moisio siirtyi 3 kuukauden mittaisella sopimuksella Aasian liigan japanilaisjoukkue Nikkō Ice Bucksiin. Hän joutui joukkueessa kuitenkin melko pieneen rooliin. Marraskuun lopulla hän siirtyi neljän viikon sopimuksella Britannian EIHL-liigan englantilaisjoukkue Coventry Blazen riveihin. Ennen sopimuksensa päättymistä Moisio sai kuitenkin kolmen ottelun pelikiellon taklattuaan 17. joulukuuta 2017 pelatussa ottelussa Manchester Stormin Nate Flemingin selkäpuolelta laitaan osuen tätä päähän. Tämän jälkeen hän kahinoi vielä Shane Bekkerin kanssa. Blaze ilmoitti jouluaattona, että Moisio ei jatka seurassa pelikiellon päätyttyä. Viisi päivää myöhemmin hänen ilmoitettiin jatkavan EIHL-uraansa loppukauden sopimuksella skotlantilaisen Edinburgh Capitalsin riveissä.


title: Patrik Moisio

text: Marraskuussa 2018 Moisio siirtyi try-outille pelaamaan monikansallista Alps Hockey Leaguea itävaltalaisen Klagenfurter AC:n kakkosjoukkueeseen. Hän ei pelannut joukkueessa otteluakaan ja Moisio jäi joulukuussa ilman jatkosopimusta. Noin viisi päivää myöhemmin hän siirtyi Ukrainan liigan Donbass Donetskiin.


title: Patrik Moisio

text: Moisio voitti alle 18-vuotiaiden MM-pronssia vuonna 2010. Hän pelasi myös Ivan Hlinkan muistoturnauksessa vuonna 2009. Yhteensä Moisio on pelannut 21 poikien maaottelua.


title: Patrik Moisio

text: Moision pikkuveli Kalle on myös ammattilaisjääkiekkoilija. Veljekset pelasivat joukkuetovereina SM-liigaa TPS:ssä kaudella 2014–2015.


title: Ville Kolppanen

text: Ville Kolppanen (s. 5. syyskuuta 1992 Vaasa) on suomalainen jääkiekkomaalivahti, joka edustaa SHL-joukkue Rögle BK:ta.


title: Ville Kolppanen

text: Kolppanen syntyi Vaasassa, mutta aloitti jääkiekon Nokian Pyryssä. Hän siirtyi D-juniori-ikäisenä Tapparaan, josta Kolppanen siirtyi Ilvekseen B-juniori-ikäisenä kaudeksi 2008–2009. WHL-joukkue Lethbridge Hurricanes varasi hänet 32. pelaajana . Kolppanen siirtyi joukkueeseen kaudeksi 2009–2010 ja torjui 14 runkosarjaottelussa 86,3 prosentin varmuudella. Hän jäi Hurricanesissa kuitenkin vähälle peliajalle ja palasi kaudeksi 2010–2011 kaksivuotisella sopimuksella Ilvekseen.


title: Ville Kolppanen

text: Vuodenvaihteessa 2011 Kolppanen toimi muutamissa SM-liigaotteluissa Ilveksen luukkumaalivahtina Sami Aittokallion pelatessa alle 20-vuotiaiden MM-kilpailuissa. Hän pääsi yhdessä SM-liigaottelussa myös Ilveksen maalin suulle, kun Miika Wiikman vaihdettiin toisen erän jälkeen Kolppaseen 30. joulukuuta 2010 pelatussa vierasottelussa JYPiä vastaan. Kolppanen torjui ottelun kolmannessa erässä kuusi laukausta ja päästi kaksi maalia. Ottelu päättyi JYPin 7–1 -murskavoittoon. Hän torjui Ilvekselle A-nuorten SM-pronssia keväällä 2011.


title: Ville Kolppanen

text: Kauden 2011–2012 Kolppanen aloitti lähtökohtaisesti Ilveksen nelosmaalivahtina edellään Vesa Toskala, Wiikman ja Aittokallio. Hän pelasi alkukaudella kaksi ottelua lainalla Mestis-joukkue Lempäälän Kisassa. Syyskuussa 2011 Kolppanen teki Ilveksen kanssa kaksivuotisen jatkosopimuksen, mutta joukkue ilmoitti samalla lainaavansa hänet toistaiseksi voimassa olevalla sopimuksella Venäjän nuorten sarjassa, MHL:ssä pelaavaan Snežnie Barsyyn.


title: Ville Kolppanen

text: Kolppanen aloitti kauden 2012–2013 Ilveksen kakkosmaalivahtina Wiikmanille. Hän pelasi ensimmäisen kokonaisen SM-liigaottelunsa kauden neljännessä ottelussa 20. syyskuuta 2012 Kalevan Palloa vastaan. Kolppanen torjui Ilvekselle 5–3-voiton ja torjui ottelussa 27 kertaa. Joulutauon jälkeen hän nousi joukkueen ykkösmaalivahdiksi. Kolppanen teki läpimurtonsa SM-liigassa ja pelasi tulokaskautensa aikana kaikkiaan 30 runkosarja- ja neljä liigakarsintaottelua. Hän pelasi kauden aikana myös kymmenen ottelua lainalla LeKissä. Huhtikuussa 2013 Kolppanen teki kaksivuotisen jatkosopimuksen Ilveksen kanssa.


title: Ville Kolppanen

text: Syyskuussa 2013 Kolppanen pelasi Bluesia vastaan ensimmäisen nollapelinsa SM-liigassa. Kolppanen valittiin SM-liigan kuukauden pelaajaksi syyskuussa 2013.


title: Ville Kolppanen

text: Kolppanen on pelannut kuusi nuorten ja viisi poikien maaottelua.


title: Ngerulmud

text: Ngerulmud on Palaun Babeldaobin saarella Melekeokin osavaltiossa sijaitseva paikkakunta, jossa toimii maan hallinto. Ngerulmudista tuli Palaun pääkaupunki virallisesti 7. lokakuuta 2006 alkaen, kun valtionhallinto siirrettiin sinne Kororista.


title: Ngerulmud

text: Palau rakennutti Ngerulmudiin näyttävän hallintokompleksin. Havaijilaisen arkkitehdin suunnitelmaan kuuluu 13 metriä korkea kupoli ja erilliset uusklassiset rakennukset lainsäädäntö-, toimeenpano- ja tuomiovallan käyttöön. Hankkeen kustannukset, 45 miljoonaa Yhdysvaltain dollaria, katettiin Taiwanin myöntämällä matalakorkoisella lainalla.


title: Sakramenttikaappi

text: Sakramenttikaappi eli monstranssikaappi eli hostiarum eli tabernaakkeli on katolisissa kirkoissa kaappi, jossa säilytettiin siunattua ehtoollisleipää eli hostiaa. Ehtoollisleipä säilytettiin usein monstrassissa (lat. monstrare, näyttää) eli erityisessä koristellussa säilytysastiassa.


title: Sakramenttikaappi

text: Hostiaa kuljetettiin Kristuksen Pyhän Ruumiin juhlan yhteydessä, ja kuljetusta varten oli kaappi. Pohjoismaissa monstrassikaapit olivat harvinaisia, sillä hostiaa säilytettiin yleensä seinäkomerossa. Tällainen kaappi on säilynyt Suomessa Naantalin kirkossa.


title: Hopeakynä

text: Hopeakynä on kynä, jonka varteen on kiinnitetty hopeinen kärki.


title: Hopeakynä

text: Hopeakynä oli suosituimmillaan renessanssin taiteessa Italiassa, Saksassa ja Hollannissa, vaikka se, samoin kuin sen lyijykärkinen muunnos, tunnettiin jo antiikin aikana. Antiikin Kreikan ohella muinaisessa Egyptissä ja Roomassa käytettiin pieniä lyijykiekkoja piirtämiseen ja kirjoittamiseen. Euroopassa käytettiin myös 1300-luvulta alkaen hopean ohella lyijystä tai sinkistä tehtyjä kärkiä hopeakynissä.


title: Hopeakynä

text: Hopeakynällä voi piirtää vain liidulla tai luujauholla pohjustetulle alustalle. Kynän aluksi harmaa jälki muuttuu rusehtavaksi ajan myötä, samoin kuin huonosti kiinnitetyt hopeayhdisteet valokuvassa.


title: Luettelo tunnetuista seinäjokelaisista

text: Tämä on luettelo tunnetuista henkilöistä tai ilmiöistä, jotka ovat kotoisin tai asuvat Seinäjoella.


title: Sailor Jerry

text: Norman Keith Collins (14. tammikuuta 1911 Reno – 12. kesäkuuta 1973) tunnetaan myös nimellä "Sailor Jerry" oli yhdysvaltalainen tatuointitaiteilija ja yksi niin sanotun old school -tatuointitaiteen pioneereista.


title: Sailor Jerry

text: Collins tunnettiin värikkäästä kielenläytöstään, ja pukeutui usein aikakaudelle tyypilliseen valkoiseen T-paitaan joka myös paljasti näkyvästi hänen tatuoidut käsivartensa, tämä herätti runsaasti huomiota kansan parissa. Mike Malone, joka otti Sailor Jerryn tatuointiliikkeen haltuunsa Collinsin kuoleman jälkeen, on jälkikäteen kuvaillut Jerryä " A-luokan merirosvoksi".


title: Sailor Jerry

text: Nuorena Norman Collins matkusteli junalla pitkin Yhdysvaltoja. Norman "Sailor Jerry" Collinsin tarina alkoi hänen tutustuttuaan Tatts Thomas nimisen tatuoijaan joka opetti Collinsin käyttämään tatuointikonetta.


title: Sailor Jerry

text: 19 vuotiaana Collins astui Yhdysvaltain laivaston palvelukseen. Laivastossa ollessaan Collins purjehti usein Japaniin jossa hän oppi Itämaisen tatuointitaidon joka muutti Collinsin tavan käyttää värejä ja tatuontikonetta. Tämä vaikutti myös ratkaisevasti tatuoinnin kehitykseen länsimaissa. Varttuneempana Collins perusti tatuointiliikkeensä Hawajin China Towniin.


title: Sailor Jerry

text: Tatuoinnin ohella Collins toimi ison purjelaivan kapteenina, tällä hän järjesti kiertoajeluita Hawajin saarilla. Collins harrasti myös musiikkia ja juonsi satunnaisesti omaa radio-ohjelmaansa. Collinsin 3-mastoinen purjelaiva esiintyy lukuisissa Sailor Jerry tatuoinneissa.


title: Sailor Jerry

text: Norman ”Sailor Jerry” Collinsin kuoleman jälkeen hänen lähiomaisensa löysivät hänen jäämistöstään vanhan rommireseptin josta kehitettiin Sailor Jerry Rommi. Reseptin mukaan aitoon karibialaiseen rommiin sekoitetaan viisi erilaista maustetta: inkivääriä, kanelia, neilikkaa, vaniljaa ja limeuutetta. Sailor Jerry rommi perustuu vanhaan merimies reseptiin jota käytettiin rommin valmistukseen pitkiä purjehduksia varten. Sailor Jerry rommipullon etikettissä sekä etiketin takaossa esiintyy Collinsin suunnittelema Pin-up tyttö.


title: Sailor Jerry

text: Syyskuusta 2010 lähtien suosittu Sailor Jerry rommi on lanseerattu myös Suomen markkinoille.


title: Sailor Jerry

text:
Vuonna 1999, Mike Malone ja Don Ed Hardy perustivat yhteistyönä Philadelphiaan vaateyrityksen jonka
nimeksi tuli Sailor Jerry Ltd. Yritys tuottaa Sailor Jerryn tatuoinneilla painettuja miesten sekä naisten vaatteita. Tuotteisiin kuuluvat myös Sailor Jerry -henkiset oheistuotteet kuten tuhkakupit, pelikortit, taskumatit, lasit ym. Lähes kaikki Sailor Jerry -tuotteet ovat pääosin USA:ssa valmistettuja.
Vuonna 2002, Converse lisensoi useita Sailor Jerryn tatuointeja joista tehtiin printit Hi-Top-, Oxford- ja SkidGrip Deck -kenkiin.


title: Sailor Jerry

text: Vuodesta 2010 lähtien Sailor Jerry -vaatteet sekä oheistuotteet on virallisesti lanseerattu myös Suomen markkinoille.


title: Frottage

text: Frottage (ransk.) eli frottaasi on surrealistien kehittämä piirustustekniikka. Frottaasi tehtdään laittamalla paperi epätasaisen ja karhean pinnan tai litteän esineen päälle. Paperia hangataan liidulla tai pehmeällä lyijykynällä niin, että koholla olevat osat saavat väriä. Surrealistit sovelsivat frottaasia myös öljymaalauksissa.


title: Frottage

text: Frottagen kehitti Max Ernst vuonna 1925. Hän käytti paperin alla muun muassa kasvien lehtiä, maalausimpastoja ja säkkikangasta. Surrealistit suosivat muutenkin erilaisia automaattisia ja sattumanvaraisia tekniikkoja, joiden avulla he etsivät tietä alitajuntaan.


title: Frottage

text: Frottaasia vastaavaa tekniikkaa käytetään myös arkeologiassa kalliopiirrosten, riimukivien ja vastaavien dokumentointiin.


title: Frottage

text: Kiveen hakattujen kirjoitusten ja kuvioiden kopiomenetelmä, joka tunnetaan myös nimellä hierrevedos tunnettiin Kiinassa jo Han-dynastian aikana. Tämä puupiirrosten edelläkävijä tehdään asettamalla paperi reliefin pintaan ja hierretään paperia värityynyllä.


title: Sheanon Williams

text: Sheanon Antoine Williams (s. 17. maaliskuuta 1990 Boston, Massachusetts, Yhdysvallat) on yhdysvaltalainen jalkapalloilija, pelipaikaltaan puolustaja tai keskikenttäpelaaja. Hän edustaa Major League Soccerin Philadelphia Unionia.


title: Sheanon Williams

text: Williams liittyi Philadelphia Unionin MLS-joukkueeseen elokuussa 2010 ja teki MLS-debyyttinsä 11. syyskuuta 2010 ottelussa Chicago Firea vastaan. Ennen Unionia hän pelasi Yhdysvaltain alemmilla sarjatasoilla Carolina Dynamon ja Harrisburg City Islandersin joukkueissa sekä UNC-Chapel Hillin yliopistojoukkueessa.


title: Sheanon Williams

text: Williams kuului Yhdysvaltain jalkapalloliiton IMG Soccer Academy -koulutusohjelmaan vuosina 2005–2007. Hän osallistui alle 17-vuotiaiden MM-kilpailuihin vuonna 2007 ja alle 20-vuotiaiden MM-kilpailuihin vuonna 2009.


title: USS Texas (BB-35)

text: USS Texas (runkonumero BB-35) oli Yhdysvaltain laivaston New York -luokan taistelulaiva. Alus oli ensimmäinen Yhdysvaltain laivaston taistelulaiva, johon asennettiin ilmatorjuntakanuunat ja lentokonesuoja.


title: USS Texas (BB-35)

text: Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 17. huhtikuuta 1911. Alus laskettiin vesille 18. toukokuuta 1912 kumminaan neiti Claudia Lyon ja liitettiin laivastoon 12. maaliskuuta 1914 ensimmäisenä päällikkönään Albert W. Grant.


title: USS Texas (BB-35)

text: "USS Texas" lähti Norfolkin laivastontelakalta 24. maaliskuuta 1914 Hampton Roadsissa pysähtyen New Yorkiin. Alus vietti 26. ja 27. päivien välisen yön Tompkinsvillessä New Yorkissa ennen siirtymistään New Yorkin laivastontelakalle, jossa sille seuraavien kolmen viikon aikana asennettiin tulenjohtojärjestelmä. Aluksen ollessa New Yorkissa Yhdysvaltain presidentti Woodrow Wilson siirrätti Atlantin laivaston aluksia Meksikon aluevesille maiden välille syntyneen jännitteen vuoksi. Ongelma saatiin ratkaistua, mutta sen seurauksena Yhdysvallat nousi 21.-22. huhtikuuta maihin Vera Cruzissa vallatakseen tulliaseman.


title: USS Texas (BB-35)

text: Alus lähti merelle 13. toukokuuta, ja se lähti Meksikon vesille ilman koeajoa ja sitä seurannutta telakointia. Oltuaan viisi päivää Hampton Roadsissa 14.-19. toukokuuta alus liittyi kontra-amiraali Frank Friday Fletcherin laivasto-osastoon Vera Cruzin edustalla 26. toukokuuta. Alus viipyi alueella tukemassa maajoukkoja hieman yli kaksi kuukautta, kunnes se lähti 8. elokuuta Nipenlahdelle Kuubaan ja edelleen New Yorkiin. Se siirrettiin laivastontelakalle 21. elokuuta.


title: USS Texas (BB-35)

text: Alus poistui telakalta 5. syyskuuta, ja se aloitti normaalipalveluksen Atlantin laivastossa. Lokakuussa alus palasi Meksikon rannikolle, ja siitä tehtiin kuukauden lopulla asema-alus Tuxpaniin, missä se viipyi marraskuun alkuun. Alus lähti Tampicosta 20. joulukuuta kohti New Yorkia, jossa se siirrettiin laivastontelakalle 28. joulukuuta. Aluksen korjaukset saatiin valmiiksi 16. helmikuuta 1915.


title: USS Texas (BB-35)

text: Alus liitettiin kesällä 1919 Tyynenmeren laivastoon, josta se siirrettiin vuonna 1924 Atlantin laivastoon. Alus oli modernisoitavana Norfolkin laivastontelakalla 1. elokuuta 1925 - 23. marraskuuta 1926.


title: USS Texas (BB-35)

text: Vuonna 1948 alus luovutettiin muistomerkiksi Texasin osavaltiolle. Alus hinattiin San Jacinto State Parkiin, missä se poistettiin virallisesti palveluskäytöstä 21. huhtikuuta. Alus poistettiin alusluettelosta 30. huhtikuuta.


title: Darłowo

text: Darłowo (, ) on 14 183 asukkaan kaupunki Itämeren rannikolla Luoteis-Puolassa. Kaupunki sijaitsee Slawnon piirikunnassa, Länsi-Pommerin voivodikunnassa.


title: Darłowo

text: Kaupunki perustettiin todennäköisesti vuonna 1270, ja tunnettiin aluksi nimellä Rügenwalde. Ensimmäinen maininta kaupungista on dokumentissa vuodelta 1271. Muun Pommerin lailla kaupunki saksalaistui ja päätyi Pyhän saksalais-roomalaisen keisarikunnan yhteyteen osana Pommerin herttuakuntaa. Vuodesta 1870 Pommeri oli osa yhdistynyttä Saksaa. Toisen maailmansodan aikana saksalaiset testasivat Darłowon alueella historian suurimpia tykkejä, ja siellä vieraili Natsi-Saksan armeijan johtohenkilöstöä.


title: Darłowo

text: Sodan jälkeen kaupunki liitettiin Puolaan muiden ns. takaisin saatujen alueiden () yhteydessä, ja sen saksalainen väestö siirrettiin Saksan uuden rajan länsipuolelle. Kaupunki sai uuden puolalaisen nimen Dyrłów, joka muutettiin myöhemmin Darłówiksi ja sittemmin nykyiseksi.


title: Darłowo

text: Kaupungissa sijaitsee 1300-luvulla rakennettu ja 1600-luvulla täysin uudistettu Pommerin ruhtinaiden linna, joka toimii nykyään museona. Kaupungissa on myös säilynyt vanhoja kaupunginmuurien jäänteitä, joista huomattavin on 1300-luvulla rakennettu porttitorni Kamienna Wysoka. Kaupungin satamassa sijaitsee 1800-luvulla rakennettu 20 metriä korkea majakka.


title: Repo Men – noutajat

text: Repo Men – noutajat ("Repo Men") on Miguel Sapochnikin ohjaama yhdysvaltalainen tieteis- ja toimintaelokuva vuodelta 2010. Elokuvan pääosissa näyttelevät Jude Law ja Forest Whitaker.


title: Rakvere Lihakombinaat

text: Rakvere Lihakombinaat AS on virolainen lihateollisuusyhtiö, liikevaihdoltaan Baltian suurin, toimii Virossa, Latviassa ja Liettussa.


title: Rakvere Lihakombinaat

text: Yhtiön keskus on Rakveren kaupunkiin vuonna 1990 valmistunut lihanjalostustehdas. Se on Baltian suurin ja suunniteltu alun perin tuottamaan elintarvikkeita Viron markkinoille ja Leningradin talousalueelle. Tehdas on suomalaisen Tuottajain Lihakeskuskunnan suunnittelema ja suomalaisten rakentajien rakentama. Viron uudelleenitsenäistymisen seurauksena Rakvere Lihakombinaat yksityistettiin 1995. Yhtiö laajensi toimintaansa sittemmin Latviaan 1997 ostettuaan sikäläisen A/s Rigas Miesnieksin.


title: Rakvere Lihakombinaat

text: Elokuussa 1998 Rakvere Lihakombinaat siirtyi suomalaiseen omistukseen, kun pörssiyhtiö HKScan Oyj osti siitä osake-enemmistön.


title: Rakvere Lihakombinaat

text: Rakvere Lihakombinaat laskee toimintansa alkaneen 1890, jolloin Rakveressä avattiin kaupungin ensimmäinen teurastamo. Vuonna 1944 kaupunginteurastamoon liitettiin paikalliset Baumannin ja Schenkelin lihanjalostustehtaat ja näistä yhdessä muodostettiin neuvostotalouden mukainen kombinaatti. Vuonna 1963 Rakveren kombinaattiin liitettiin sen naapurit Kohtla-Järven ja Narvan lihakombinaatit. Tällöin siitä tuli Viron suurin liha-alan yritys.


title: Usolka

text: Usolka () on Jenisein vesistöön kuuluvan Tasejevan sivujoki Krasnojarskin aluepiirissä Venäjällä. Sen pituus on 356 kilometriä ja valuma-alueen laajuus 10 800 neliökilometriä.


title: Usolka

text: Joki virtaa Keski-Siperian ylängön lounaisreunalla. Se jäätyy loka-marraskuun vaihteessa ja vapautuu jäistä huhti-toukokuussa. Keskimääräinen virtaama 69 kilometrin päässä joen suusta on 21,7 kuutiometriä sekunnissa. Kesällä on usein sateiden aiheuttamia tulvia.


title: Usolka

text: Usolkan alajuoksulla on suolaesiintymiä, joista se on saanut nimensä. Joen varrella sijaitsevat Dzeržinskojen ja Tasejevon piirikeskukset.


title: Luettelo televisiosarjan Puumanainen jaksoista

text: Tämä on luettelo televisiosarjan Puumanainen jaksoista. Sarjan ensimmäinen jakso esitettiin ABC-kanavalla Yhdysvalloissa 23. syyskuuta 2009.


text: Tähän mennessä jaksoja on esitetty yhteensä 63.


text: Sarjan jaksot on kahta poikkeusta (jaksot "Pilot" ja "Everything Man") lukuun ottamatta nimetty Tom Pettyn laulujen mukaan.


title: Taimyra

text: Taimyra () on Karanmereen laskeva joki Krasnojarskin aluepiirin Taimyrin piirissä Venäjällä. Sen pituus on 840 kilometriä (toisten tietojen mukaan 638 kilometriä), valuma-alueen laajuus 124 000 neliökilometriä ja keskimääräinen virtaus 1220 kuutiometriä sekunnissa.


title: Taimyra

text: Joki saa alkunsa Byrrangavuorilta, virtaa Taimyrjärven läpi ja laskee Karanmeren Taimyrinlahteen. Se jäätyy syys-lokakuun vaihteessa ja vapautuu jäistä touko-kesäkuussa. Virtaus vaihtelee voimakkaasti ja on pienimmillään talvella. Taimyralla harjoitetaan baikalinsiian, planktonsiian ja nelman kalastusta.


title: Tasejeva

text: Tasejeva () on Jenisein vesistöön kuuluvan Angaran sivujoki Krasnojarskin aluepiirissä Venäjällä. Sen pituus on 116 kilometriä, valuma-alueen laajuus 128 000 neliökilometriä ja keskimääräinen virtaus 740 kuutiometriä sekunnissa.


title: Tasejeva

text: Joki saa alkunsa Birjusan ja Tšunan yhtyessä toisiinsa. Se jäätyy loka-marraskuun vaihteessa ja vapautuu jäistä huhti-toukokuussa. Tasejeva on liikennöintikelpoinen. Sen suurin sivujoki on Usolka.


title: Hantaika

text: Hantaika () on Jenisein sivujoki Krasnojarskin aluepiirin Taimyrin piirissä Venäjällä. Sen pituus on 174 kilometriä, valuma-alueen laajuus 30 700 neliökilometriä ja keskimääräinen virtaus 590 kuutiometriä sekunnissa.


title: Hantaika

text: Joki saa alkunsa Hantaiskojejärvestä. Se jäätyy lokakuussa ja vapautuu jäästä kesäkuun alussa.


title: Hantaika

text: Hantaikan suussa on Ust-Hantaiskajan vesivoimalaitos.


title: Kvelertak

text: Kvelertak on vuonna 2007 perustettu norjalainen metallimusiikkia soittava yhtye, joka julkaisi yhtyeen nimeä kantavan esikoisalbumin 21. kesäkuuta 2010. Yhtyeen musiikillinen tyyli on sekoitus metallimusiikin alalajeja ja punkia. Yhtye kirjoittaa sanoituksensa äidinkielellään norjaksi, ja kappaleiden teemat käsittelevät pääasiassa skandinaavista mytologiaa ja viikinkitaruja.


title: Kvelertak

text: Heinäkuussa 2018 laulaja Erlend Hjelvik ilmoitti jättävänsä yhtyeen kesken kiertueen. Samaan aikaan yhtye ilmoitti saattavansa kiertueen loppuun korvaavan laulajan kanssa sekä valmistelevansa kappalemateriaalia vuonna 2019 julkaistavaa neljättä studioalbumia varten.


title: Kadyi

text: Kadyi () on kaupunkimainen taajama Kostroman alueella Venäjällä. Se sijaitsee Njomdan sivujokeen Votgatiin laskevan Kadyjevkajoen suussa 146 kilometriä Kostromasta itään. Taajama on Kadyin piirin keskus. Sen kautta kulkee Kostroman ja Verhnespasskojen välinen maantie. Asukkaita on 3 500 henkeä (vuonna 2010).


title: Kadyi

text: Paikkakunta on perustettu vuonna 1546 linnoitukseksi tataarien hyökkäyksiä vastaan. 1400-luvulta lähtien seutu oli tärkeä suolan tuottaja. Vuonna 1673 Kadyista tuli Kostroman esikaupunki. Vuosina 1778–1797 se oli Kostroman käskynhaltijakuntaan kuuluneen kihlakunnan keskus. 1800-luvun lopulla Kadyi oli Makarjevin kihlakuntaan kuulunut tuhannen hengen pikkukaupunki, jonka asukkaat harjoittivat maanviljelyä sekä marjojen ja sienten kauppaa. Venäjän vallankumouksen jälkeen se alennettiin kyläksi. Vuonna 1971 se sai kaupunkimaisen taajaman statuksen.


title: Kadyi

text: Kadyissa toimii vaneritehdas, puunhankinta- ja metsäteollisuusyrityksiä, leipätehdas ja kirjapaino. Taajamassa on kaksi lastentarhaa, keskikoulu, musiikkikoulu ja lasten luomistyön keskus. Kulttuurilaitoksia ovat vapaa-ajankeskus, piirin keskuskirjasto, lastenkirjasto ja kotiseutumuseo. Sosiaalipalveluihin kuuluu palvelukeskus ja piirisairaala. Paikallislehtenä ilmestyy "Rodnoi krai" (”Kotiseutu”).


title: Pokara

text: Pokara (myös pokura, lastauspiikki, , "багор", keksi, puoshaka) on metsätöissä, puun korjuussa käytettävä työväline. Pokaran avulla nostetaan ja vedetään puita esimerkiksi niitä pinottaessa tai lastattaessa. Pokarassa on lyhyt varsi, jonka toisessa päässä on piikkimäinen terä ja toinen pää on muotoiltu kahvaksi. Kahvan päässä voi olla mutka. Nykyään metsänkorjuun koneellistuminen on vähentänyt pokaran käyttöä. Käsityövälineistä perinteisen pokaran on korvannut nostokoukku, jossa kädensijana on varren sijasta soikea lenkkimäinen kahva.


title: Pokara

text: Tukkeja uitossa käsiteltäessä käytetään pitkävartista keksiä, jonka teräosa voi olla samantapainen kuin pokarassa, mutta käyttötapa on erilainen ja varsi pitkä. Keksi lyödään puuhun kiinni kahden käden otteella tai sillä vedetään tai työnnetään puuta lyömättä keksiä puuhun kiinni, pokaran käyttöote puolestaan on samantapainen kuin pientä veistokirvestä käytettäessä.


title: Ilmestysmaja

text: Ilmestysmaja eli "tabernaakkeli" (hepreaksi "Mishkan", "Ohel") oli siirrettävä pyhäkköteltta, jonka Mooses rakennutti Toisessa Mooseksen kirjassa kuvattujen ohjeiden mukaan. Maja oli juutalaisen uskonnon keskeisin palvontapaikka sinä aikana, kun juutalaiset pakenivat Egyptistä Luvattuun maahan, siihen saakka kun sen osat siirrettiin osaksi Salomon temppeliä, joka korvasi majan.


title: Ilmestysmaja

text: Ensimmäisen Mooseksen kirjan mukaan Jumala antoi Israelin kansalle käskyn rakentaa ilmestysmaja, jotta hän voisi asua kansansa keskuudessa (2 Moos. 25:8). Ilmestysmajasta käytettiin myös nimitystä "lain asumus" ja "lain maja", koska laintaulut oli laitettu liitonarkkuun. Kun Israelin kansa vaelsi erämaassa seuraten päivällä pilvenpatsasta ja yöaikaan tulipatsasta, he kuljettivat ilmestysmajaa mukanaan. Leeviläisten tehtävä oli kantaa ilmestysmajaa ja sen kaikkea kalustoa.


title: Daniil Granin

text: Daniil Aleksandrovitš Granin (, oikea sukunimi "German", Ге́рман; 1. tammikuuta 1919 nykyisen Kurskin alueen Volyn – 4. heinäkuuta 2017 Pietari) oli venäläinen kirjailija.


title: Daniil Granin

text: Daniil Granin syntyi metsänhoitajan perheeseen. Isä karkotettiin Siperiaan ja äiti elätti perhettä ompelijana Leningradissa. Vuonna 1940 Daniil valmistui Leningradin polyteknisen instituutin sähkötekniikan tiedekunnasta. Hän työskenteli insinöörinä Kirovin tehtaalla ja osallistui toiseen maailmansotaan panssarijoukkojen komentajana. Vuonna 1942 hän liittyi Neuvostoliiton kommunistiseen puolueeseen. Sodan jälkeen Granin työskenteli sähköverkkolaitoksen päällikkönä ja suoritti jatko-opintoja.


title: Daniil Granin

text: Graninin kirjailijanura alkoi vuonna 1949. Hänen tuotantonsa keskeinen teema ovat tiedemiesten, insinöörien ja keksijöiden työhön liittyvät eettiset ja yhteiskunnalliset ongelmat. Ensimmäinen menestysteos, romaani ”He etsivät” ("Iskateli", 1954) kertoo ihanteellisesti byrokratiaa, välinpitämättömyyttä ja pyrkyryyttä vastaan taistelevasta tiedemiehestä. ”Häiden jälkeen” ("Posle svadby", 1958) kuvaa komsomolin maaseudulle lähettämän nuoren keksijän kokemuksia. Nikita Hruštšovin suojasään hengessä kirjoitetun romaanin ”Päin ukkosta” ("Idu na grozu", 1962) aiheena on uuden ja vanhan ajattelun kamppailu tiedemaailmassa. Sodanvastaista tuotantoa edustaa Ales Adamovitšin kanssa laadittu dokumentaarinen teos ”Leningradin piiritys” ("Blokadnaja kniga", 1979). Granin työskenteli myös matkakirjailijana ja esseistinä. Hänen teostensa pohjalta on tehty useita elokuvia.


title: Daniil Granin

text: Kirjailijalle myönnettiin sosialistisen työn sankarin arvonimi, kaksi Leninin ja useita muita kunniamerkkejä sekä Neuvostoliiton (1977) ja Venäjän (2001) valtionpalkinnot. Hän toimi aktiivisesti Neuvostoliiton kirjailijaliitossa ja kansalaisjärjestöissä. Gorbatšovin aikana Granin valittiin Neuvostoliiton kansanedustajaksi.


title: Quinton Jackson

text: Quinton Ramone Jackson (s. 20. kesäkuuta 1978), joka tunnetaan myös nimellä Rampage Jackson, on yhdysvaltalainen vapaaottelija. Hänellä on ollut vuodesta 2013 sopimus Bellator MMA:n kanssa ja hän on myös entinen UFC:n kevyen raskaansarjan mestari.


title: Quinton Jackson

text: Jackson oli UFC:n mestari toukokuusta 2007, jolloin voitti pitkäaikaisen mestarin Chuck Liddellin teknisellä tyrmäyksellä, heinäkuuhun 2008, jolloin hävisi Forrest Griffinille tuomariston päätöksellä. Hän puolusti mestaruuttaan menestyksellä kerran, syyskuussa 2007, jolloin voitti PRIDE Fighting Championshipsin mestarin Dan Hendersonin tuomariston päätöksellä. Ennen siirtymistään UFC:hen vuonna 2007 myös Jackson otteli pitkään PRIDEssa, vuodesta 2001.


title: Quinton Jackson

text: Vapaaottelun lisäksi Jackson on esiintynyt useissa elokuvissa ja televisio-ohjelmissa, kuten "Confessions of a Pit Fighter", "Miss March", "The Midnight Meat Train", "Kellarin kunkku", "Jackass" sekä "Pimp My Ride". Hänen suurin roolinsa oli toimintaelokuvassa "The A-Team", jossa hän esitti Mr. T:n 1980-luvulla tunnetuksi tekemää hahmoa.


title: Night Is Young

text: ”Night Is Young” on laulu kanadalaiselta laulaja-lauluntekijä Nelly Furtadolta, ja ensimmäinen single ensimmäiseltä kokoelma-albumiltansa "The Best Of Nelly Furtado". Laulun on kirjoittanut Furtado itse, Staybent Krunk-Delic ja Salaam Remi, joka tuotti laulun.


title: Night Is Young

text: ”Night Is Young” oli vuotanut nettiin alkuvuodesta 2010 nimellä ”Free”. Se luultiin olevan Furtadon uudella albumilla "Lifestyle", jota myöhemmin lykättiin. Lopulta se liitettiin kokoelma-albumille "The Best of Nelly Furtado" yhtenä kolmesta uudesta kappaleesta. Kappale sai ensi-iltansa virallisesti 3. lokakuuta 2010 BBC Radio 1:llä. Laulu on tyyliltään tanssi-elektroninen ja sanoitukset viittaavat sanontaan Carpe diem, nauttia elämästä, rakkaudesta ja hauskanpidosta.


title: Kansainvälinen radiotieteen unioni

text: Kansainvälinen radiotieteen unioni ("International Union of Radio Science" eli URSI) on vuonna 1919 perustettu radiotieteen tutkimusta edistävä maailmanlaajuinen organisaatio. Sillä on 35 maassa kansalliskomitea.


title: Kansainvälinen radiotieteen unioni

text: URSIn toimialue kattaa sähkömagneettisen spektrin. Organisaation päätapahtuma on kolmen vuoden välein pidettävä yleiskokous.


title: Kansainvälinen radiotieteen unioni

text: URSIn toiminta tehdään 10 tieteellisessä komissiossa.


title: Kansainvälinen radiotieteen unioni

text: Suomen URSIn kansalliskomitealla on 15 jäsenyhteisöä ja se järjestää vuosittaiset Radiotieteen päivät.


title: Tadeusz Bór-Komorowski

text: Tadeusz Komorowski (1. kesäkuuta 1895 – 24. elokuuta 1966) oli puolalainen kenraali, joka tunnetaan paremmin nimellä Bor-Komorowski.


title: Tadeusz Bór-Komorowski

text: Komorowski syntyi Lwówissa, Itävalta-Unkarissa (nykyisin Ukrainassa). Ensimmäisessä maailmansodassa hän palveli upseerina Itävalta-Unkarin armeijassa, ja sodan jälkeen hänestä tuli Puolan armeijan upseeri ja Grudziądzin Ratsuväkikoulun komentaja.


title: Tadeusz Bór-Komorowski

text: Komorowski osallistui Saksaa vastaan käytyihin taisteluihin toisen maailmansodan alussa vuonna 1939. Hän auttoi koodinimellä "Bór" järjestämään vastarintaliikkeen toimintaa Krakovan alueella. Heinäkuussa 1941 hänestä tuli Kotiarmeijan eli AK:n apulaiskomentaja, ja hänet nimitettiin maaliskuussa 1943 prikaatikenraaliksi.


title: Tadeusz Bór-Komorowski

text: Vuonna 1944, kun Neuvostoliiton joukot etenivät Puolaan, Puolan pakolaishallitus Lontoossa kehotti Bor-Komorowskia valmistautumaan aseelliseen kapinaan Varsovassa. Pakolaishallitus halusi palata pääkaupunkiin vapauttamaan puolalaiset ja estämään kommunistien valtaantulo Puolassa, mitä Stalin oli selkeästi käynnistämässä.


title: Tadeusz Bór-Komorowski

text: Varsovan kansannousu alkoi Komorowskin käskystä 1. elokuuta 1944, ja kapinalliset ja Kotiarmeija valtasivat suurimman osan Keski-Varsovasta. Neuvostoliiton armeija oli vain parinkymmenen kilometrin päässä Varsovasta. Stalinin määräyksestä kansannousulle ei annettu mitään apua. Stalin kuvasi kansannousua "rikolliseksi seikkailuksi". Britannia onnistui pudottamaan kapinallisille tarvikkeita lentoteitse, mutta ne päätyivät enimmäkseen saksalaisille. Saksalaisten käytettävissä oli suuria joukkoja Waffen-SS:sta ja lisäksi Neuvostoliiton armeijan karkureita, jotka toimivat erityisen brutaalisti, Erich von dem Bachin komentamina.


title: Tadeusz Bór-Komorowski

text: Syyskuussa 1944 Bor-Komorowski ylennettiin Puolan armeijan ylipäälliköksi.


title: Tadeusz Bór-Komorowski

text: Kaksi kuukautta taistelujen jälkeen Bor-Komorowski antautui saksalaisille sillä ehdolla, että Saksa pitää AK:n taistelijoita sotilaina. Bor-Komorowski joutui internointileirille Saksassa. Huolimatta saksalaisten painostuksesta hän kieltäytyi antamasta antautumismääräystä Puolan Kotiarmeijalle, joka taisteli edelleen Saksan määräysvallan alla olevassa Puolassa. Vapauduttuaan sodan lopussa hän vietti loppuelämänsä Lontoossa, jossa hän toimi aktiivisesti Puolan emigranttipiireissä. Vuosina 1947–1949 hän toimi pääministerinä Puolan pakolaishallituksessa, jota ei tosin enää pidetty Puolan hallituksena Länsi-Euroopan maiden taholta. Lontoossa hän kirjoitti elämäkerran "Maanalainen armeija" (1951). Hän kuoli Lontoossa 71-vuotiaana..


title: WebM

text: WebM on Googlen kehittämä lisenssimaksuton säiliötiedostomuoto, jonka kehitystavoite on olla korkealaatuinen avoin standardi HTML5-videolle.


title: WebM

text: WebM-tiedostossa VP8-koodekilla pakattu video ja Vorbis-koodekilla pakattu ääni sisällytetään Matroskaan perustuvaan säiliöön. Uudemmissa versioissa WebM tukee myös VP9-videokoodekkia ja Opus-äänikoodekkia. Hanke julkaisee WebM:ään liittyviä ohjelmia BSD-lisenssin alla ja kaikki käyttäjät saavat maailmanlaajuisen, ei-eksklusiivisen, ilmaisen, rojaltittoman patenttilisenssin.


title: Mr. Nobody

text: Mr. Nobody voi tarkoittaa seuraavia asioita:


title: Cezary Augustynowicz

text: Cezary Augustynowicz (s. 18. joulukuuta 1970, Morąg) on puolalainen black metal -muusikko, joka on toimii yhtyeen Christ Agony laulaja-kitaristina.


title: Cezary Augustynowicz

text: Christ Agony


title: Cezary Augustynowicz

text: Moon


title: Cezary Augustynowicz

text: Whispers


title: Cezary Augustynowicz

text: Nox Lunaris


title: Cezary Augustynowicz

text: Union


title: Cezary Augustynowicz

text: Vierailuja


title: Boston Promenade

text:
Boston Promenade (ent. Boston Promenade Big Band/Jazz Band) on Helsingissä toimiva big band -orkesteri.
Boston Promenade perustettiin alun perin Helsingin kauppakorkeakoulun ylioppilaskunnan yhteyteen vuonna 1964, ja se on vuosien saatossa kasvanut puhallinseitsikosta täysmittaiseksi big bandiksi.
Orkesteriin kuuluu kapellimestari, 5 saksofonistia, 4 pasunistia, 4 trumpetistia, komppiryhmä (yht. 18 soittajaa), 4-6 laulusolistia sekä kaksi ääniteknikkoa. Nykyisin Boston Promenade esiintyy itse järjestetyissä konserteissa sekä erilaisissa yksityistilaisuuksissa. Viiden vuoden välein järjestetään vaikuttava juhlakonsertti. Yhtyeen musiikkirepertuaari koostuu nykyisin niin vanhoista jazz-standardeista kuin soul-, funk-, pop- ja rock-klassikoista sisältäen myös kotimaista tuotantoa. Yhteistyötä on tehty monien suomalaisten eturivien artistien kuten myös Boston Promenaden sittemmin kuuluisuuteen nousseiden entisten jäsenten kanssa. Boston Promenade osallistuu aktiivisesti hyväntekeväisyystoimintaan ja on yksi Lastenklinikoiden Kummeista.


title: Maarata

text: Maarata on 500 cc nelitahtisilla, kaksivaihteisilla, jarruttomilla metanolia käyttävillä moottoripyörillä tapahtuvaa kilpa-ajoa.


title: Maarata

text: Laji muistuttaa speedwayta. Merkittävimmät erot ovat:Suomessa ratana käytetään yleensä raviratoja. Vuonna 2012 Kauhajoelle valmistui Suomen ensimmäinen erityisesti moottoripyörille tarkoitettu maarata, jonka pituus on n. 650 metriä.


title: Prozak

text: Prozak (oik. "Steven T. Shippy)" Saginaw, Michigan, Yhdysvallat) on amerikkalainen rap-muusikko ja elokuvaohjaaja. Hänen nimensä on muunnelma tunnetusta mielialalääkkeestä Prozacista, joka tunnetaan yleismaailmallisesti paremmin fluoksetiinin kauppanimenä. Prozak on taustaltaan egyptiläinen.


title: Jarno Peltonen

text: Jarno Juhani Peltonen (s. 5. maaliskuuta 1936 Tampere) on Didrichsenin taidemuseon hallituksen puheenjohtaja ja kansainvälisesti arvostettu taiteen asiantuntija. Hän toimi vuodesta 1974 eläkkeelle jäämiseensä asti Taideteollisuusmuseon johtajana.


title: Jarno Peltonen

text: Peltonen on valmistunut 1964 filosofian maisteriksi Helsingin yliopistosta.


title: Kosmonautiikan museo

text: Kosmonautiikan museo on Moskovassa sijaitseva entinen neuvostoliittolainen ja nykyinen venäläinen avaruuden tutkimuksen museo. Sen päällä on Avaruuden valloittajien muistomerkki. Monumentti pystytettiin vuonna 1964. Museo avattiin 10. huhtikuuta 1981..


title: Kosmonautiikan museo

text: Museolla on 85 000 avaruustoimintaan liittyvää esinettä. Museon pääteemoja ovat Neuvostoliiton avaruusohjelman pääsuunnittelija Sergei Koroljov, lyhyesti Sputnik, kuuluotain ja Venera-venusluotain sekä Sojuz-avaruusohjelma ja muut miehitetyt avaruuslennot.


title: Kosmonautiikan museo

text: Vuonna 2009 museo avattiin kolmivuotisen remontin jälkeen. Nykyään se esittelee koko maailman avaruusohjelmia, lähinnä ISS-avaruusteeman ja Yhdysvaltojen, Kiinan ja Intian kantorakettien pienoismallien kautta.


title: Kosmonautiikan museo

text: Museossa vierailee vuosittain 300 000 ihmistä.


title: Johanna Försti

text: Johanna Försti (s. 1974 Evijärvi) on suomalainen laulaja. Hän on laulanut lukuisissa yhtyeissä ja esiintynyt televisio-ohjelmissa. Förstin ensimmäinen sooloalbumi, rumpali Teppo Mäkysen ”The Stance Brothers” -projektiin perustuva "Jo Stance" julkaistiin lokakuussa 2010.


title: Johanna Försti

text: Försti kasvoi musikaalisessa perheessä. Kaustisen kansanmusiikkijuhlat on myöntänyt hänen äidilleen Kaisu Förstille Mestaripelimanni-arvonimen. Försti aloitti musiikkiopinnot 10-vuotiaana soittimenaan viulu, jota hän soitti aktiivisesti vuoteen 1998 saakka. Hän opiskeli Kaustisen musiikkilukiossa ja myöhemmin Jyväskylän yliopistossa musiikkikasvatuksen laitoksella.


title: Johanna Försti

text: Förstin laulajanura alkoi Jyväskylässä ikään kuin sattumalta, kun hänet laitettiin taustalaulajaksi tyttöbändi Souldiersin harjoituksissa. Kun yhtyeen soololaulajan ääni petti, Försti pääsi hänen tilalleen.


title: Johanna Försti

text: Försti on opiskellut myös Helsingin ammattikorkeakoulu Stadiassa Pop/jazzmusiikin koulutusohjelmassa. Försti soittaa viulun lisäksi pianoa, kitaraa, bassoa ja banjoa.


title: Johanna Försti

text: Försti on laulanut Sami Pitkämön orkesterissa MTV3:n Tanssii tähtien kanssa -televisio-ohjelmassa. Hän on lisäksi toiminut Yle TV2:n Obladii-musiikkiohjelman vakituisena kapteenina.